Angiozarko historia eta ondarea ezagutzeko bisita gidatua - Bergara - Goiena.eus\nAngiozarko historia eta ondarea ezagutzeko bisita gidatua\nIrati Goitia 2014-11-01 20:20\nAngiozarko historia, San Migel Goiangeruaren eliza eta haren inguruak ezagutzeko aukera izan da gaur arratsaldean, Arantza Otaduik gidatutako bisita gidatuan. 35 lagun inguru elkartu dira.\n"Bergarako turismo sailetik pentsatu zen herria horren zabala izanda, eta horren ezaugarri ezberdinak izanda, bisita gidatu bereziak egitea ondarea ezagutzera emateko", azaldu du Otaduik. Horren harira egin dute ibilbidea gidatua, hain zuzen. Bestalde, auzo-alkatetzak ere bertako ondarea zabaltzeko beti izan omen du interes handia. Hala, aurreko urteetan heriotzari buruzko bisita gidatuak ere egin izan dituzte.\nBisitaren lehen zatian hainbat datu historiko eman ditu Otaduik. Besteak beste, Angiozar izena nondik etor daitekeen azaldu du: "Bi joera daude. Batetik, esaten da aingeru zaharretik etorriko zela. Bestetik, angioa zen lur mankomunatu baina itxia –haren ustiapena izango lukete bertako biztanleek bakarrik–. Hori Gipuzkoan hemen eta Hondarribian bakarrik eman zen".\nHistoriako hainbat datu eman ostean, elizatik gertu dagoen Angiozar edo Otxoenea bezala ezagutzen den baserria ikustera joan dira. Gidariak azaldu du bertan dorretxe bat izan zela garai batean eta Juan de Angiozar pertsonaia historikoa bertan jaio zela. Egun bertan dagoen barroko garaiko baserriak dorretxearen egitura gordetzen duela ere aipatu du.\nAzkenik, eliza bisitatu dute eta sarrerako atearen gaineko argibideak eman ditu Otaduik, esaterako. "XVI. mendean gure eskualdeak iraultza kultural oso garrantzitsua bizi izan zuen, Oñatin burutu ziren obren harira. Ondorioz, bertako jende askok ikasiko zuen Oñatira etorritako goi mailako artisten adibideetatik. Hain zuzen, horren erakusle zoragarria da honako ate hau", esan du.\nBisitariak gustura eta harrituta ziren amaieran. "Izena nondik zetorren ez nekien, adibidez", esan zuen batek edo "bertan bizi gara eta gauza asko ez genekizkien", beste batek. "Zoragarria" izan zela zioenik ere bazen.\nOtaduik balorazio positiboa egin du: "Ez nuen espero horrenbeste jende etortzea. Liluratuta nago inguruan ditugun gauza zoragarri hauek ezagutzeko jendeak erakutsi duen nahiaz". Aurrerantzean bisita gehiago egingo dituztela ere iragarri du.


Olerkarien Eguna 2017: Urruñako karrikaldia (Joseba Aurkenerena)\nAgorrilaren 26an, larunbatarekin, Urruña Gaua izeneko karrikaldia ibiliko da Lapurdiko herri honetako karrikaz karrika eta plazaz plaza, kantatzen eta dantzatzen, herria piztuz eta euskal giroaz gainezkatuz.\nUrruña luzaz lozorroan izan bada ere, azken hamarkadetan urrats handiak egin ditu euskaltasuna pizturik iraunarazteko. Herritarrek ikastola egin zuten lehenik, gaur ikasle ainitzekin aitzina doana; 2014an kabalkada-zintzarrotsa (edo tobera) arrakastatsua jokatu zuten eta aurten, lehen aldiz, karrikaldi mitologiko bat plazaratuko dute. Antolatzaileak Iparra-Hegoa eta Berttoli elkarteak dira.\nKarrikaldia, bere izenak dioen bezala, karrikaz karrika kantatzen eta dantzatzen gauzatzen den ikusgarria da. Ikusgarri hau biziki ezaguna dugu Iparralde osoan. Zenbait tokitan kabalkada deitzen diote. Urruñan ez dute izen hori erabiltzen jendeak toberarekin nahas ez dezan, ez baita horrelakorik. Lehen aipatu bezala, herritarrek parte hartzen dute eta normalean istorio bat edo kontakizun bat azaltzen dute. Urruñarrek euskara eta euskal erroak atxiki nahi dituzte, horregatik, euskal mitologian oinarrituriko karrikaldia eginen dute.\nAgorrilaren 26an, arratseko 9etan, karrikaldian parte hartuko duten herritarrak Herriko Etxetik gertu den Berttoli elkartetik abiatuko dira eta Arotzenia ostatura jaitsiko. Bertan dantza eta kantu bana emanen dituzte. Hortxe hasiko da egiazko karrikaldia. Arotzenetik plazara abiatuko da eta plazan eginen dute lehen geldialdia. Bigarren geldialdia Saint Vincent eskolaren aitzinean izanen da. Hortik, pilota-plazaren gibeletik, berriz plaza aldera. Hor Mari jainkosa handiak hitza hartuko du eta ondoren su-meta piztuko da. Su erritualaren inguruan dantzaz eta kantuz osatutako ekitaldia emanen dute. Mutxikoak ere, izanen dira bertara hurbiltzen diren guztientzat. Plazako ekitaldia bukatu orduko, Berttolira abiatuko dira, eta hortxe izanen da gau pasa.\nKarrikaldian, honako moduan aterako dira pertsonaiak: Buruan zaldunak, makilariak eta bandelariak. Ondoren herritarrak, Urruñako lanbideen adierazgarri. Hauen segidan Tartalo, Akerbeltz, Behigorri eta Marro buruhandiak, Musikariak eta kantariak ondoren. Hauek pasatu orduko su errituala eramanen duen jentil talde handia etorriko da. Hurbiletik zigante edo erraldoiak. Gibeletik joanen zaie sorgin tropa handia, eta hauen atzetik, Ihiztari Beltza, laminak, Basajaun eta Basandere, Sugaar, Inguma, Hodei, Martinttiki eta Gaueko. Gero lau elementuen txanda izanen da: Lur, Ur, Su eta Aide. Adar-joleek hartuko dute segida, eta gibeletik Urruñako Hartza azalduko da. Ondoren zirtzil mordo bat. Hauek Txipiroi eramanen dute preso. Pertsonaia hau De Lancre da, 1609an Lapurdi odoletan blaitu zuen epaile-hiltzailea. Eta bukatzeko Mari jainkosa handiaren idi-orga. Eskuan zeruak idekitzeko eta ortzantzak sortzeko erabiltzen duen igitaia eramanen du. Berarekin batera, organ ezker-eskuin, ama-lurraren bi alabak, Iduzki eta Ilargi joanen dira.\nUrruñarrek urte osoa daramate karrikaldi hau prestatzen: kantariak, musikariak, dantzariak, jostunak, pertsonaiak,… Jende ainitz aritu da lanean arlo guztietan. 150 herritar inguru.\nBeraz, irakurle, ez ahantzi euskal mitologiarekin duzun hitzordu paregabe hau, eta hurbil zaitez agorrilaren 26an, iluntzeko 9etan, Urruñako karriketan eginen den karrikaldira. Ez zira damutuko. Ordura arte, adiskide.


Argazkiez Blai! lehiaketa martxan du Oiartzungo Udalak — Gaztezulo\nArgazkiez Blai! lehiaketa martxan du Oiartzungo Udalak\nArgazkiez Blai! lehiaketa martxan du Oiartzungo Udalak https://www.gaztezulo.eus/albisteak/argazkiez-blai-lehiaketa-martxan-du-oiartzungo-udalak https://www.gaztezulo.eus/albisteak/argazkiez-blai-lehiaketa-martxan-du-oiartzungo-udalak/@@download/image/2011528925Txami.jpg\nHirugarren urtez Gazteria eta Kirol sailak argazki txapelketa antolatu du, oraingo honetan Gipuzkoa osoko gazteei zuzendua. Maiatzaren 1etik 31ra da parte hartzeko aukera, eta 2.600 euro banatuko dituzte saritan.\nTrebatzen ari diren argazkilari gazteei aukera polita eskaini nahi die Oiartzungo Udalak. Maiatzaren 1etik 31ra bitarte izena eman eta lehiatzen direnek, diru saria eskuratzeaz gain, beren argazkiak erakusketa batean ikusi ahal izango dituzte.\nAurreikusi dituzten hiru kategorien artean bada bat Gipuzkoa osoko 18 eta 29 urte bitarteko gazteei zuzendua. Honetan bost sari banatuko dituzte guztira: hiru onenak, Interneteko saria eta Oiartzungo onenari emango zaiona.\nGazte bakoitzak gehienez hiru argazki aurkez ditzake lehiaketara (www.gazteoiartzun.net/argazkiak atarian zintzilikatu behar dira), baina horrez gain, parte hartzeko ezinbestekoa izango da norberarenak ez diren lau argazki baloratzea eta biri, behintzat, iruzkina idaztea.\nArgazkilaritzan adituak diren hainbat lagunek osatutako epaimahaiak baloratuko ditu proposamenak, uztailean egingo dute sari banaketa eta, ondoren, Manuel Lekuona bibliotekan jarriko dituzte argazki onenak ikusgai.\nInformazio osatua: www.gazteoiartzun.net


Arantxa Ugartetxea bazkideak argitaratu berri duen liburuan, Paulo Freire pedagogoarekin izandako bizipenak eta ikasketak bildu ditu.\nPedagogian lizentziaduna, Euskara tituluduna, ikastolako irakaslea eta Kolonbia, Txile eta Euskal Herrian helduen alfabetatzen lanetan aritutako Arantxa Ugartetxea Paulo Freire (1921-1997) pedagogoarekin bizi izan zen Brasilen 1982 eta 1990 urteen artean.\nQuerido profesor Paulo Freire (Académica Española argitaletxea) lanean, hamabi gutunen bidez, Arantxa Ugartetxeak gizaki, humanista eta filosofoarengana gerturatzen gaitu. “Pedagogia kritikoa” deitzen den horren sortzaileetako bat denari omenaldia egiteaz gain, erakutsi egiten du nola gara daitezkeen arrazoia eta bihotza, inteligentzia eta sentimendua sentsibilitate pedagogikotik. Finean, “ezagutzaren samurtasuna”.\nArgitalpen hau baino lehen, 1999 urtean Eusko Ikaskuntzaren Ikastaria. Cuaderno de Educación aldizkariko 10. zenbakian, Paulo Freiren ekarpenak izenburuko koadernoan parte hartu zuen.


Komunitateak eraikitzeaz - - Noaua.eus\nAlazne Arruti Bengoetxea\nAlazne Arruti Bengoetxea 2021-10-13 08:34\nKomunitateak, elementu komunak partekatzen dituen gizaki multzoak direla esan ohi da. Egunerokotasunari begira jarriz gero, erraza izan liteke inguruarekin partekatzen dugun hori identifikatzea: hizkuntzak, zapalkuntzak, kulturak, ohiturak, mundua ikusteko erak, balio sozial eta moralak, maila sozialak, ingurune geografikoak...\nUstez, gizartea osatzen duten pieza gertuko edota antzekoak partekatzen dituen giza talde bat litzateke komunitatea. Eta elementu horiek guztiak, norbanako bakoitzaren identitatean eragin zuzena izateaz gain, ingurunearekiko kohesio-maila jakin bat ere eratzen dute norberarengan.\nKomunitatea sortzen duten adreilu horiexek ordea, eratzeko adinako suntsitzeko gaitasuna izan dezakete. Elkarren arteko gatazken abiapuntu izan ohi baitira gehienetan. Batzen gaituzten elementu guztiok ordea, bizigarriak eta moldagarriak behar lukete izan. Baina maiz, gure garapen abiadura edo maila ez da bat etortzen inguruan dugunarekin. Eta halakoetan zer egin genezake?\n“Gure etorkizunari forma emateko, aukera interesgarri bat hasi da zabaltzen gure inguruan. Energia komunitateen garapena”\nBada, nire kasuan, hutsune edo behar hori asetzeko intentzioaz, itzulerarako data zuen hegaldi bat hartu nuen urrunera. Itsasoa alderik alde zeharkatu eta gogoz hartuko ninduen eta hartuko nuen lurralde berri baterantz abiatu nintzen epe batez. Eta pixkanaka, hango errealitatean barneratzeko aukera izan nuen. Motxilan neramanaren zati handi bat albo batera utzi, eta ingurune ezberdin horretatik ikasteko nuena besoak zabalik hartu nuelarik.\nAgian baten batek, halaxe topatu lezake bere txokoa. Benetan, bere bereak sentitzen dituen arrazoi eta ikusmirak garatzeko aukera eskaintzen dion inguru bat bete-betean topatuaz. Baina batzuetan, ostera bueltan itzultzeko unea ere heltzen da.\nNire kasuan, ikaspenez eta sekula agurtu nahi ez nituzkeen pertsona eta bizipenak atzean utzi eta modu pausatuago batean hazten eta eraldatzen ikusi ninduen abiapuntura itzuli nintzen. Eta espero nuen arren, bitxia izan zen nigan halako aldaketak eragin zituen denbora tarte baten ostean, guztiak lehengo moduan jarraitzen zuela ikustea.\nPuntu honetara helduta, hurrengo helmugak irudikatzen hasi daiteke bat. Sosak aurrezten hasi eta imajinazioa martxan jartzen. Han eta hemengo jendearekin harremana mantendu eta distantziak mozten saiatzen.\nBaina azken denboraldian, komunitate bat, inguratzen eta biltzen gaituen maindire soil bat ez dela berretsi dut. Guk geuk egiten baitugu bizigarri, gurekin bat datozen egitura eta formak osatzea gure eskuetan dagoelarik. Eta une honetantxe zehazki, gure etorkizunari forma emateko, aukera interesgarri bat hasi da zabaltzen gure inguruan. Hain zuzen, energia komunitateen garapena.\nKontzeptu hau, Europatik datorren gaia da. 2018 eta 2019ko zuzentarauetan, aipamena egiten zitzaien, energia trantsiziorako tresna pribilegiatutzat. Eta aizue, guk gure zuritasunetik, elektrizitatearen prezioaren gorakada dela eta programatutako itzalaldi bat egin dezakegunok, benetan pairatzen ari garen hori aldatzeko mailu bat izan daiteke.\nIzan ere, energia komunitateek, definizioz, behetik gorako egiturak izan behar dute. Herritarrek sortu eta gidatzen duten prozesu komunitario bat. Benetan, bizitza erdigunean jarri eta honen ahalduntzea eman dadin eta behar sozialak lehentasun bihurtuaz. Eta noski, ekimen komunitario honek, ardatzean, eredu energetikoaren iraultza behar du izan. Baina horretarako, garrantzitsua da oso elkarrengana batzen gaituena identifikatzea. Garenaz eta izan nahi genukeenaz hausnartzea. Eta benetan, bizitza zentroan jarri nahi bada, energiaz gain, zeharkatzen gaituzten bestelako gai anitzez hitz egitea.


Ozeanoen munduko eguna - Artikulua - Gipuzkoa ETORKIZUNA ORAIN\n«Ozeanoa eta generoaren auzia».\nOzeanoa hemen hasten da…\nJose Ignacio Asensio: «Justizia Klimatikoa eta Justizia Ozeanoan, horra Genero Justiziaren ideian sartzen diren bi atal».\nGipuzkoako Foru Aldundiko Ingurumeneko eta Obra Hidraulikoetako Departamentuak Ozeanoen Munduko 2019ko Eguna ospatzeko leloan agari den Genero Justiziaren ideia babestu eta sustatzen du.\nOzeanora –ozeanoetara– ingurumenaren eta fisikaren ikuspegietatik gerturatu ohi gara, gure itsasoek gizakiari eragiten dizkien desorekak eta desoreka horiek bertan bizi diren espezieei eta Planetaren jasangarritasunari eragiten dizkieten arriskuak direla eta.\nIkuspegi hori aberastu egiten da ozeanoen justiziaren kontzeptua gehitzen badugu, hark izaera etiko eta moral osagaiak ekartzen baitizkio; gaur badakigu ozeanoetako aldaketek, eta etorkizunean gehiago izango ditu, badutela eragin ingurumenean eta jende guztiaren berdin eragiten ez dion eragin soziala, gehiago eragiten baitie emakumeei, gehiago egoera zailean dauden emakumeei.\nJosé Ignacio Asensio jarduneko Ingurumeneko eta Obra Hidraulikoetako Departamentuko foru diputatuaren ustez, «sustatzen dugun Justizia Klimatikoaren ideia zehaztu egiten da Ozeanoren eta generoaren arteko harremanari dagokionez. Gai horretan aurrera eginez, ozeanoarekin zerikusia duten jardueretan genero berdintasuneko formak sustatzeko moduak aurkitzen dira: ikerketa zientifikoan, arrantzan, itsasoko lanbideak, itsasotik egiten den migrazio eta pertsonen trafikoa, eta politiken eta kudeaketaren formulazioa».\nGeneroaren, ingurumenaren eta garapen iraunkorraren arteko lotura 1995an zehaztu zen Beijingeko Ekintza Plataforman. Bertan esan zen emakumeek rol estrategiko bat izan behar dutela kontsumo eta ekoizpen jasangarriko patroiak garatzeko orduan.\nHorregatik, Ozeanoen Munduko Egun hau une egokia da aldarrikatzeko emakumeek eta gizonek parte-hartze berdindu bat izan behar dutela baita ozeanoen eta, oro har, ingurumenaren inguruko erabakiak hartzeari dagokionez ere.\nZentzu honetan, Gipuzkoako Foru Aldundiak Europako Parlamentuak 2018ko urtarrilaren 16an emandako «Emakumeak, Genero Berdintasuna eta Justizia Klimatikoa» Ebazpena gogoratu eta nabarmendu du. Bertan, eskatzen da genero berdintasuna sar dadila aldaketa klimatikoari eta energiari buruzko politiketan; zehazki, Ebazpenak exijitzen du Europa osoko erakunde eta agintariak ez daitezela mugatu aldaketa klimatikoaren kanpoko dimentsiora bakarrik, baizik eta genero berdintasunari eta ahalduntzeari buruzko ezagutza eta lana ere areagotu dezatela, eta gara dezatela, azken muturreraino, Justizia Klimatikoaren printzipioa, –«Ozeano Justizia» ere esaten ahal dioguna Ozeanora ekarriz gero–.\nGai honetan, jarduneko foru diputatuak hau esan du: «Gipuzkoa lurralde aurreratu bat da. Izan ere, emakumeen eta gizonen berdintasunari buruzko Foru Arauak, zeina Batzar Nagusiek aho batez onartu baitzuten 2015ean, zehazki esaten du Aldundiak Gipuzkoako Lurralde Historikoan ingurumena hobetzeko politika publikoetan genero ikuspegiaren integrazioa bultzatuko duela ingurumen politika eta zerbitzuak garatzean, emakumeen eta gizonen bizitza modalitateei lotutako berariazko premiak kontuan hartuta, baita belaunaldien arteko solidaritate printzipioa ere».\n«Aldaketa klimatikoaren aurkako eta ozeanoen aldeko borrokan eraginkor ez izateak berekin dakarren bidegabekeria handiena herrialde eta herritar txiroek, bereziki emakumeek, jasaten duten kaltea da. Asensioren esanetan, «Ozeanoen Munduko Egun Onek aukera bikaina da generoaren auzian sakontzeko ozeanoari eta gizakiari dagokionez, eta gai horretan politika eta akzio zehatzak abiaraztea».\nEta hemen bukatzen da...


Urtarrilak 8: Dos días, una noche | goieniz zinekluba\nUrtarrilak 8: Dos días, una noche\n(Deux jours, une nuit). Belgica, Frnacia e Italia,2014,95´\nZuzendaria: Jean- Pier Dardenne y Luc Dardenne\nArgazkia: , Alain Marcoen\nGidoia: : Jean- Pier Dardenne y Luc Dardenne\nMontaia: Marie-Helene Dozo\nAktoreak: Marion Cotillard (Sandra), Fabrizio Rongione (Manu), Pili Groyne (Estelle), Simon Caudry (Maxime)\nEuropa osoa astintzen ari den krisialdi ekonomiko eta soziala hainbat pelikulatako gai bihurtu da azken urteotan. Orain, Dardenne anaien ekarpena ailegatu da, kopuru potoloei bainoago eguneroko istorio eta borroka txikiei erreparatu nahi dien film baten bitartez: Deux jours, une nuit.\nEz da harritzekoa bikote belgikarrak halako gai bati heldu izana, bere filmografia osoan krisian dagoen gizartearena konstante bat izan baita. Ken Loachekin batera, Europako egoera sozialaz gehien kezkatu diren zinemagileak dira; beren film ia guztiak zinema soziala deitu ohi den horren barruan sartzen ahal dira.\nOraingo honetan oso egoera ezagunari heldu diote, langileen arteko elkartasunik ezari eta haien arteko zatiketari. Deux jours, une nuit lantegi txiki batean gertatzen da; bertan lan egiten du Sandrak. Halako batean, kaleratuko dutela jakinaraziko diote.\nLankideengana joko du elkartasun bila. Bere harrigarri, lanpostu bat gutxiago izatearen truke gainsoldata bat jasoko dutela jakinen du. Nonbait, ados daude gehienak irtenbide horrekin.\nSenarra borrokalari beteranoa da, eta, hark akuilatuta, Sandrak asteburua izanen du banan-banan lankideak konbentzitzeko. Gutxi batzuk dira hura gelditu dadin gainsoldatari uko egiteko prest daudenak; beste asko, ordea, ez.\nOhi bezala, gai korapilatsu bati heldu diote Dardenne anaiek, eta oraingoan ere moralismoetatik eta doktrinetatik urruntzen saiatu dira. Ez dute on eta gaiztoen arteko film bat egin nahi izan, ahulenen artean norberak bere arrazoiak dituela agertu nahi izan dute. Ikusleek epaitu beharko dituzte horiek.\nLehen aldiz aktore oso ezagunarekin lan egin dute, Marion Cotillardekin. Jacques Audiarden De rouille et d’os filmatzen ari zenean ezagutu zuten frantziarra, eta argi izan zuten hura zela rol protagonista jokatzeko egokiena. Harekin batera, dardennetarren filmografian ohikoak diren bi aktore daude, Fabrizio Rongione eta Olivier Gourmet.\nCoenekin batera, gaur egun jardunean dagoen anaia bikoterik emankorrena da dardennetarrena. Europako zinemagintzako ikur dira gaur egun, baina horraino ailegatzeko bide luzea egin behar izan dute Jean-Pierre eta Luc Dardennek.\n70eko hamarkadaren amaieran hasi ziren dokumentalak egiten, eta 80koan ekin zioten fikziozko lanak filmatzeari, betiere inguruan zuten errealitatetik gehiegi urrundu gabe. Hala ere, haien lanak ez zuen oihartzuna izan 1996. urte arte, La promesse egin zutenean.\nHiru urte geroago, Rosseta hunkigarria ailegatuko zen, eta, horrekin batera, mundu mailako onarpena, batez ere Cannesen urrezko palmorria irabazi ostean.\nCannesko seme kuttunak omen dira belgikarrak, inor gutxik lortu duen marka baitute. Izan ere, 2005ean L’enfant filmarekin bigarren urrezko palmorria irabazi zuten. Horrez gain, epaimahaiaren sari berezia jaso zuten 2011n Le gamin au velo-rekin.\nLa película más accesible de los hermanos Dardenne se nos muestra como una de las que mejor han hablado de la actual crisis económica y de valores. Una estructura de ‘thriller’ enriquece un filme coronado por otra gran interpretación de Marion Cotillard.


ESKOLA TXIKIEN TOPAKETA EDERRA IZAN DA - Gipuzkoako Eskola Txikiak eskola, herri eta auzo txikiak bizirik!\nESKOLA TXIKIEN TOPAKETA EDERRA IZAN DA\nOstirala, 29 Ekaina 2018\nIa 300 lagun elkartu dira Eibarren 2018ko Eskola Txiki9en topaketak, Eskola Txikietako maisu-maistrak denak ere, Euskadiko Eskola Txikiek elkarlanean antolatu duten topaketan. Bi urterik behin antolatzen den topaketan, neurozientzietan azken urteetan egiten ari diren ikerketak izan dira ardatz, Marta Portero Tresserra Neurozientzietan doktore eta Bartzelonako Unibertsitate Autonomoko Psikobiologia irakaslearen eskutik.\nEibarren UPV/EHUk duen egoitzan elkarturik, Topaketak honako bi helburu hauei erantzun nahi izan die aurten:\nBatetik, neurozientziari buruz ikastea eta arlo horretan egiten ari diren ikerketek Eskola Txikien eguneroko zereginean duten eragina, inplikazioa eta garrantzia aztertzea.\nBestetik, Eskola Txikietan positiboki baloratzen diren esperientziak elkarrekin trukatzea. Hori lortzeko, hainbat erakusleiho antolatuko dira urte hauetan zehar garatu diren hainbat esperientzia elkarrekin trukatu eta eskolen arteko interakzio eta kooperazio guneak aberasteko.\nNeurozientzia eta eskola, hitzaldia\nEbidentzia zientifikoan oinarrituriko hezkuntzaren inguruko interesa haziz doa, neurozientzien alorrean ikasketa eta irakaskuntza prozesuaren nahiz garunaren plastikotasunaren inguruko aurrerapenak gertatu ahala. Horrela bada, neurozientzien eta hezkuntzaren arteko zubiak eraiki dira azken aldian. Portero Tresserra irakasleak eskainiko duen hitzaldiaren helburua, beraz, honako hau da: azken urteotan egin diren ikerketa neurozientifikoen inguruan hausnarketa egitea, haurtzaro eta nerabezarorako metodologia pedagogikoak diseinatzeko baliagarri izan daitekeen oinarri teoriko-enpirikoa eskaintzen baitute hauek.\nNola ikasten du garunak? Zer egin dezakegu ikasgelan arreta pizteko? Zero urtetik 12ra bitartean burmuinak duen garapenaren alderdirik esanguratsuei errepasoa eman ondoren, eta neuroplastizitate prosezuez jardun ostean, adituak azpimarra jarriko du ikasketa prozesuan eragina duten faktore nagusiak ikasgelan aplikatzeak duen garrantzian, hala nola: gorputza eta adimenaren arteko harremana, emozioen eta ezagutzaren arteko oreka sustatzen duten estrategiak, funtzio exekutiboen garapena, eta ikasketa prozesuak gertatzen diren espazioen diseinuak duen garrantzia.\nEskoletan egindako lanen erakusleihoak.\n24 erakusleiho egon dira ikusgai eskola ezberdinetan egindako proiektuei lotuta. Ikuspegi metodologiko ezberdinen isladak, herriarekin eta komunitatearekin elkarlanean egiten diren ekintzenak edota, arrakastatsutzat jo diren esperientzia zehatzak ezagugu ahal izan dira aurtengo Topaketan hamaiketakoa egiteko tartean.\nTalde txikietako lanean teoria eta praktika aztergai.\nAdituak goizeko hitzaldian esandakoak aztertzeko tarte bat hartu da talde txikietako lanean. Eskoletako esperientzia eta praktikarekin alderaketa bat egin eta etorkizuneko ibilbide pedagogikoan egin beharreko hainbat hausnarketa eta landu beharreko zenbait gairen inguruko konpromisoak landu eta Marta Porterorekin partekatzeko tartea hartu da amaieran.\nHonekin amaierara ailegati arte.


Klasikoak – 8 orrialdea – Tropela.eus bloga\nLiÃ¨ge-Bastogne-LiÃ¨ge lasterketaren atarian\nHemendik gutxira emango diote Liegen bildutako txirrindulariek iparraldeko azken lasterketa nagusiari, 10:15etan hain zuzen ere. 261kmko ibilbide luzeari egin beharko diote aurre. ETB1en azken kilometroak ikusteko aukera izango dugu arratsaldeko hiruretatik aurrera eta eskertzekoa izango da.\nZoritxarrez ez dugu euskaldunik ikusiko aurreko lekuetan. Ez dirudi behintzat Flï¿½che Wallonne eta Amsteleko lasterketak ikusi eta gero aurrean izango direnik. Aurrean izango direnak Kirchem (Flï¿½che Wallonne aurtengo garailea) eta Cunego (Amsteleko garailea aurreko igandean) izan dira zalantzarik gabe. Beraekin batera Dekker, Rebellin, Bettini, Schleck, Evans eta Valverde izango dira seguraski, besteak beste.\nEz dugu asteazkeneko eguraldi txarra ikusiko eguraldi bikaina baitago aurrikusita. Honek lasterketa azkarrago bat izango dela pentsatzera garamatza eta, beraz, bestelako lasterketa bat ikustera. Ia zer eskaintzen diguten txirrindulariek gaurkoan!\nBidaltzailea:Egoitz 2008-04-27 2009-03-13 Hemen argitaratua:Klasikoak4 iruzkin LiÃ¨ge-Bastogne-LiÃ¨ge lasterketaren atarian sarreran\nKlasika handien bigarren astea\nBadator klasika handien bigarren astea. Flandriako Tourra, Gante-Wevelgem eta Paris-Roubaixen tropeleko gizaseme indartsuenen erakustaldiekin gozatu ostean, beste txirrindulari talde batek hartuko du protagonismoa datozen egunotan.\nLehenengo plater moduan, igande honetan Amstel Gold Race klasikoa jokatuko da. 253 km-ko ibilbidea, kotaz josita (31 guztira). Helmuga Cauberg-en, baina aurretik Keutenberg (%8 batazbeste, gehienez %20), Vrakelberg edo Eyserbosweg bezalako muinoekin. Aurten ez da egongo Michael Boogerd bigarren postuan amaitzeko. Holandarra 4 aldiz helmugaratu izan da bigarren postuan. Garaipen bakarra, 1999an lortu zuen.\nBigarren platera Belgikan izango da, Flèche-Wallone klasikoarekin. Ibilbide sigisagatsua baina ez oso selektiboa (202 km izateak badu eragina, besteak baino laburragoa), eta helmuga Huy-ko paret beldurgarrian, %25era iristen diren maldekin. Beti bezala, kokapena lortzeko orduan taldeen artean borroka polita ikusiko da.\nPostrea lurralde belgiarretik irten gabe izango dugu, Liège-Bastogne-Liège klasikoarekin. 254,5 km eta 12 munio, tartean La Redoute famatua (2,3 km %7,4ra), Stockeu (1,1 km %11,6ra) Sprimont edo helmugara bideratzen duen Saint-Nicolas bera.\nFaboritoak? Ia-ia betikoak. Davide Rebellin, Damiano Cunego, Alejandro Valverde, Franck Schleck, Stefan Schumacher, Ricardo Riccó eta Kim Kirchen nabarmenduko nituzke beste guztien gainetik. Danilo Di Luca botako dugu faltan aurten, LPR ez baita irteera lerroan egongo lasterketa hauetan. Paolo Bettinik, Euskal Herrian izan zuen erorikoa dela eta, Liègerarte atzeratuko du bere agerpena. Ikusiko dugu zer nolako maila emanten duen Kilkerrak.\n“Sorpresa” eman dezaketenak: Joaquim Rodriguez, Valverdek kantxa apur bat ematen badio, Yaroslav Popovych, Fabian Wegmann, Rinaldo Nocentini edo Maxime Monfort bera.\nEuskaldunek ez dute erraz izango nabarmentzea. Helburua ziurrenik ihesaldiren bat harrapatzea izango da. Gero bideak jarriko du bakoitza bere tokian.\nBidaltzailea:Julen 2008-04-18 Hemen argitaratua:Klasikoak18 iruzkin Klasika handien bigarren astea sarreran\nLefevere maisuaren astea\nAsko eta asko dira Iparraldeko Kanpainaren astea barrenetik bizitzen dutenak. Frantziako Tourraren aldean, egun bakarreko klasikoen goi mailako aipatutako aste honek garrantzi gehiago du txirrindularitza benetan maite dutenentzat. Baita zenbait talde, txirrindulari edo managerrentzat ere. Patrick Lefevere (Moorslede – Flandes, 1955) egun Quick Step-Innergetic taldeko managerra eredu nabarmena genuke. Azken urteetan epaitua eta gorrotatua izan den beterano belgikarrak, ondo baino hobeto ezagutzen du amaitu berri den astea. Zalantzarik gabe esan daiteke Lefevere polemikoaren denboraldiko lehen helburua Ronde Van Vlaanderen (Flandesko Itzulia) eta Paris-Roubaix klasikoen artean dagoela. Ilusio eta esfortzu gehiena. Izan ere, belgikarrak 20 bat garaipen eskuratu ditu manager gisa aste seinalatuan. Hortaz, artikulu honetan protagonista diferente bat izango dugu hizpide.\nTxirrindulari gisa bidea egiteko balio ez zuela ikusita, Lefevere azkarrak bandoz aldatu eta zuzendari zein manager lanetara pasa zen. Honela, 90ko hamarkadan denok ondo ezagutzen dugun Mapei (1993-2002) talde arrakastatsuan erakutsi zuen bere benetako balioa kirol zuzendari bezala. Egun bakarreko lasterketetan ez zegoen talde hura bezalakorik. Musseuw, Bartoli, Ballerini, Bettini, Tafi, Bugno, Peeters, Camenzind, Bortolami, Steels handiak, Vandenbroucke, Merckx, Garzelli eta Freire gazteak (garai hartan) edota gure Abraham Olano aipa genitzake. Itzuli handietan ere zerbait lortu zuten, batez ere Rominger eta Tonkov errusiarrari esker. Lefevere aztiaren urrezko garaia izan zen. Denboraldi bakoitzean 50 garaipenetik gora lortzen zituen taldeak eta urte batean izan ezik, beste guztietan Mapei UCI rankineko lehenengoa izan zen. Nostalgikoentzat, talde honek hainbat abizen izan zituen bere kirol bizitzan: Clas, GB, Bricobi eta QuickStep. Continue reading “Lefevere maisuaren astea”\nBidaltzailea:Inaxio Esnaola 2008-04-15 2008-04-21 Hemen argitaratua:KlasikoakEtiketak: Gent-Wevelgem, Lefevre, Mapei, Paris-Roubaix, Pino Cerami, Quick Step, Ronde Van Vlaanderen12 iruzkin Lefevere maisuaren astea sarreran\nBidalketa berrienak 1 … 6 7 8 9 Bidaleta zaharrenak


Pastain Irudi Zerbitzuak: webgunearen diseinu eta garapena • TaPuntu\nPastain Irudi Zerbitzuak: webgunearen diseinu eta garapena\nTaPuntu sortu genuenetik, lantaldeko kide guztiok oso argi izan genuen beste profesional eta entitate batzuekin elkarlanean oinarrituriko akordio batzuk aurrera eramateak, aukera berri asko sortzea ekar zitzakeela, bai guretzat eta baita beste aldearentzat ere.\nGutariko bakoitzak, aurrez, kolaboratzaile posibleen sare zabala landuta genuela ikusita, elkarlan berri ugari sortzeko parada izan genuen, eta hauek gauzatzen hasi ginen.\nHorien artean, Astigarragan kokaturiko Pastain Irudi Zerbitzuak proiektuaren atzean dagoen Alfredorekin buruturiko akordioa gauzatu genuen, esperientzia handiko argazkilaria dena.\nHain zuzen ere, ondoko argazkilaritza zerbitzuak eskaintzen ditu Alfredok:\nHaurdunaldi eta jaioberriei ateratako argazkiak\nFamilia eta haurrei ateratako argazkiak\nPublizitatea eta enpresa alorreko argazkiak\nEkitaldi ezberdinetako argazkiak\nIkusten duzuenez, bere eskaintza zabala da baina zenbaitetan erabiltzaile zein bezeroei argi eta garbi azaltzeko zailtasunak zituela azaldu zigun Alfredok eta hori dela eta, tresna digital argi bat garatzeko beharra zuela adierazi zigun.\nBerarekin lehen analisi bilera egin ondoren, garai horretan martxan zuen webgunea itxi eta berri bat sortzeko pausuak martxan jarriko genituela adostu genuen.\nHain zuzen ere, hauexek dira egindako lan esanguratsuenak:\nArgazkilaritza zerbitzuak eskaintzen dituenez, webgune bisual bat lortzeko helburuz, hasierako orrialdean, lehen inpaktu bat garatzea ezinbestekoa zela ikusi genuen. Horretarako, sartu bezain pronto, erabiltzaileak irudi handia bat ikustaraztea ezarri genuen.\nMenuaren nondik norakoak erabaki genituen jarraian. Zerbitzu gama zabala duenez, hauek antolatu eta menu garbi bat garatzeko lanak martxan jarri genituen. Zerbitzu atal bakoitzaren erakusgarri, argazki galeri bana garatu genuen.\nMenutik sarbidea izateaz gain, hasierako orrialdean bertan, blog atalera sarbide zuzena ezarri genuen, edonork azken sarrerak zeintzuk diren ikusi eta zuzenean sarbidea izateko. Blogean, egindako lan nabarmenduak eta aisialdian ikusitako bazter politenak nabarmentzea ideia ona izan zitekeela pentsatu genuen.\nBukatzeko, Alfredok ere urteetan zehar irudi munduko beste profesionalekin sare interesgarria osatu duenez, burutzen dituen argazkiez gain, eskaintzen dituen bestelako zerbitzu gehigarri batzuk orrialde propio batean txertatu genituen.\nHementxe webgune berriko hainbat irudi, emaitza ikus dezazuen:\nBesterik gabe, eskerrik asko Alfredo hasieratik gure lantalde eta proiektuarengan jarritako konfidantza guztiagatik! Segi horrela lanean!


Petronorrek industria-ingurunearen garapenean duen trakzio-gaitasuna bultzatu du\nALBISTEAK Petronorrek industria-ingurunearen garapenean duen trakzio-gaitasuna bultzatu du\nPetronorren jarduerak eta partekatutako proiektu berriek eragin handia izan dute ekonomia-sarean. Aldaketa txiki batzuk gorabehera, eragin hori bere horretan mantendu da koiuntura ekonomikoen gainetik, izan ere, etengabe egokitzen ikasi du petrolioa fintzearen negozioaren eskakizun zorrotzetara.\nFindegian barruko zein kanpoko 2.000 pertsona inguruk lan egiten dute egunero, eta horien jarduerak zeharkako beste 5.000 lanpostu sorrarazten ditu. Iaz, itsasontzi bidez hornitutako 68 milioi petrolio upel prozesatu zituen, eta horrela, Bilboko Portuaren bezero nagusia bilakatu da, guztizko trafikoaren % 39,94 bilduz (413 itsasontzik hainbat produktu inportatu eta esportatu zituzten). 2019an, 771 milioi euroko ekarpena egin zion Foru Ogasunari, guztizko zerga-bilketaren % 10 inguru, alegia. Gainera, iaz, 99 milioi euroko guztizko balioa duten 274 zerbitzu-kontratu sinatu zituen 170 enpresa esleipendunen mesedetan (Euskadiko 70 enpresa tarteko zirela), eta 784 hornitzaile (271 Euskadikoak ziren) 74 milioiko guztizko balioa duten 8.900 material-horniketa egiteaz arduratu ziren. Kopuru horiek guztiek argi utzi dute Petronorrek enpresa trakziogile bezala duen garrantzia.\nHala ere, Petronorren enpresa laguntzaile bezala lan egiteko, nahitaezkoa da aldez aurreko iragazki batzuk gainditzea. “Guk ez ditugu pertsonak kontratatzen, lanak gauzatzeaz arduratzen diren egitura sendoko enpresak baizik”, zehaztu du Pedro Boyra Fidagarritasun eta Mantentze arloko zuzendariak. Enpresa horiek guztiek hornitzaile homologatuaren kalifikazioa lortu behar dute, eta horretarako, segurtasun-protokolo zorrotza bete eta egitura sendoa izan behar dute kalitateari, ingurumen-inpaktuaren kontrolari, langileen kudeaketari eta abarri dagokienez, finantza-egoera onbideratua izateaz gain.\nBestalde, Bilboko Portuan hidrogeno berdetik abiatuta erregai sintetikoak ekoizteko eraikiko den instalazioa aukera paregabea izan daiteke balio-kate berriak garatzeko. “Hidrogenoaren euskal korridorea gaitasun teknologikoak garatzeko aukera aparta da”, adierazi du Boyrak, eta horrekin batera nabarmendu du hainbat enpresa eta zentro teknologikoren proiektuak biltzen ari direla “eta, apurka-apurka, epe ertainean ekoizpen-egitura suspertzen nabarmen lagun dezakeen proiektu integrala taxutzen ari gara”.\nEl Correoko orrialdea, hemen.


Inausketa | Manual Técnico de formación para la caracterización de madera de uso estructural\nDouglas izeiak aldian behin inausi behar dira. Zenbat eta maizago inausi, adabegiak orduan eta txikiagoak izango dira, eta, beraz, zurak kalitate hobea izango du. Adar bakoitzak adabegi bat sortzen du eta adabegi hori adarrak bizirik irauten dueneko hazkuntza-aldietan mantenduko da. Adarra mozten badugu, desagertu egiten da hurrengo hazkuntza-eraztunetan, eta adabegia barne-adabegien barruan geratzen da.\nLandareak belarki-landarediarekiko lehian lurraren jabe egin denean has daiteke enborrak botatzen, baina betiere kontuan hartuta inausketaren ondorioz egin litezkeen bakandurek ez dutela utzi behar belarkirik birsortzen. Inausketa goiztiarra egiten bada, kimu berriak atera litezke, eta, beraz, horiek kentzeko esku-hartze gehiago egin beharko dira. Era berean, kontuan hartu behar da landareak adar lodiak baditu, adar horiek lehian arituko direla zurtoinarekin, sustrai eta mantenugai berberekin elikatzen baitira.\nInausketa-prozedura bat zehatz liteke zurarentzat nahi dugun kalitatea modu selektiboan definitzeko, enborren jarraipena eta ikuskapena eginez. Arau gisa, kontuan hartuko dugu landarearen adaburuak bere luzeraren % 40 izan behar duela.\nPlantazioaren dentsitatearen arabera, lehen inausketa landareek 4-6 metroko altuerara iristen direnean egin daiteke. Behe-inausketa izango litzateke, 3,5 metrora artekoa, adaburuek azalera guztia estaltzeko. Oinarritik egin daiteke, adarrik lodienak motozerraz eta adarrik altuenak guraizez.\nBigarren inausketa hainbat fasetan egin daiteke tamaina desberdineko bi ohol-enbor lortu nahi izanez gero. Ohol-enborraren ohiko tamaina 2,5 metro da, baina egitura-erabilerarako zura nahi bada, interesgarria izan daiteke ohol-enbor luzeagoak egitea. 2,5 metroko ohol-enborretarako, landareak 10-11 metro izan bhear ditu, eta 6 metrora arte inausi behar da. Inausketa 15 metroko landarearekin egiten bada, 4 metrora arteko ohol-enbor kalitatezkoak lortu ahal izango dira. Este segundo proceso de talado requiere disponer de recursos más especializados.\nAdar biziak inausteko aldia irailetik otsailera izaten da. Ebaketa zurtoina hartu gabe eta adar txikirik utzi gabe egin behar da. Ebaketa on batek adabegia txikiagoa izatea eragiten du. Inausketaren hondarrek, behar bezala banatuta, sastrakadia sortzeko aukera gutxitzen dute; baina kontuan hartu behar da zer eragin izan dezaketen suterik bada.\n‹ Formazio-botatzeak igo Bakanketak eta bakandurak ›


2021eko maiatzaren 09a\nKarmelo Landa @karmelolanda\n2020ko irailaren 23a\nTaktika ez da errenta, joko huts bihurtzen delako. Aldaketaren itxura hartutako antzerki hutsala. Ez da ezer aldatzen eta betikoek jarraitzen dute agintean betiko antzera. Zer egin, orduan? Demokraziaren sustraietara jo behar dugu ezinbestean.\nDemokraziaren itxura hartutako sistema hauek mamu beldurgarriak sortzen dituzte egunero, izugarrikeriak. Baina espantuzko mamua guztien begi aurrean nabarmen gelditu arren, ez digute biderik eskaintzen aldaketarako: dela Borboien monarkiaren muturreko ustelkeria edo kartzela-politika kriminala; dela estatuko goi epaitegien eta polizia buruen bihurrikeria gaiztoa edo gobernu-alderdien zuzendaritzen saldukeria; dela pandemiaren garaiko gobernarien gaitasun eza zein fede txarra edo krisi garaiko putre-saldoen harrapakeria krudela; hangoan Donald Trump bat, bestean Lesboseko Moria ilun ugariak.\nEz da auzokoei gertatzen zaien zerbait, ez; etxe-etxekoa dugu arazoa. Kexu ziren oraintsu ezker abertzaleko bi estratega ezagun, prentsa-artikulu mamitsuan, oraingo EAJ alderdiarekin ez dagoela zereginik; behin eta berriz saiatu arren beraiekin aliantzak egin eta akordioak\n"Hobe PSOE gobernuan PP baino", "hobe aurrekontu espainiar hauek besteenak baino”, “hobe monarkia hau beste ezer baino”… eta azkenean politika zentralean modu taktikoan jokatzea lehenesten da, haren mugak onartuz\nadosten, beti atzera egiten dutela. Merezi du artikulu horretan eskaintzen diren argudio zenbait aztertu eta ondorioetara jotzea. Azaltzen da bertan Euskal Herrian badugula indar sozial eta politiko nahikorik, aliantza eta konpromisoak lotuz gero, askatasun nazionalean eta hobekuntza sozialean aurrerapauso sendoak emateko moduan, eta aipatzen dira erabakitzeko eskubidearen aldeko mugimendu sendoa, sindikalismo abertzalearen lidergoa, mugimendu feminista zabala, euskararen aldeko herri ekimenak eta ekologismoaren bultzada.\nHala ere, indar horiek guztiak elkar hartu eta estatu propio baten aldeko egiturak sustraitzeko ahalegina egin den guztietan, EAJ alderdiaren txandako zuzendaritzak beti egin duela atzeraka; hori arrazoitzeko Txiberta, Lizarra-Garazi eta Llotja de Mar-en izandako akordioen kasuak aipatzen dituzte. Horren zergatia esplikatzeko orduan, artikulugileek uste dute EAJk bere hegemonia partikularra arriskuan ikusi eta nahiago izan duela beti bere alderdia eta “bere” kontsideratzen dituen instituzioa zein negozioa ondo lotu, horretarako estatu barruko autonomismoan mantenduz, nazio eraikuntzan eta burujabetzan aurrera egin baino.\nAzterketak zuzena ematen du, baina agian sakondu ere egin daiteke eta kontuan hartu beste hau: EAJren bide horretan egiten dena, hain zuzen ere, taktikaren nagusitasun absolutua azpimarratzea dela: zer lor daitekeen gobernu edota alderdi espainiar honekin bestearekin baino gehiago; nola eman dezakegun pauso bat hau edo beste hori lortzeko, baina estatu horren zutabe nagusiak zalantzan jarri gabe, are zutabe horiei eusten lagunduz. “Hobe PSOE gobernuan PP baino”, “hobe aurrekontu espainiar hauek besteenak baino”, “hobe monarkia hau beste ezer baino”… eta azkenean politika zentralean modu taktikoan jokatzea lehenesten da, haren mugak onartuz.\nEz da hori, esate baterako, independentista katalan argienek hautatu duten bidea. Demokraziaren sustraietara jotzen dute arrazoi osoz, eta eskubide ukaezina dena, independentzia, lege bihurtzen saiatzen dira, estrategia adostuz. Agian geuk ere gehiago begiratu beharko genuke Kataluniara Madrilera baino.\nEAEko Auzitegi Nagusiak ez ditu itxiera perimetrala eta etxeratze-agindua baimendu\nKarlos Zurutuza eta Andoni Lubaki kazetaritza eskolak ematen ari dira Kurdistanen


32,169 emaitza. Arautegia\nAGINDUA, 2021eko urriaren 6koa, Ekonomiaren Garapen, Jasangarritasun eta Ingurumeneko sailburuarena, zeinaren bidez argitara ematen baita Euskal Autonomia Erkidegoan erlezaintzari emandako laguntzen zenbatekoa, 2021. urteari dagokiona.\nGaia: Ogasun eta Ekonomía; Administrazioaren antolamendua; Ingurune naturala eta etxebizitza\n1568/2021 EBAZPENA, irailaren 28koa, Arabako Erakunde Sanitario Integratuko zuzendari-gerentearena, zeinaren bidez hutsik uzten den Arabako Erakunde Sanitario Integratuan Angiologiako eta Kirurgia Baskularreko Zerbitzu Sanitarioko Burua hautatzeko deialdia.\n257/2021 EBAZPENA, irailaren 21ekoa, Debagoieneko Erakunde Sanitario Integratuko zuzendari-gerentearena, zeinaren bidez Adrián Muñoz de la Parte jauna Erizaintzako Zuzendaritzako Ondoko kargutik kendu den, berak hala eskatuta, Osakidetza-Euskal osasun zerbitzuko Debagoieneko Erakunde Sanitario Integratuan.\nEBAZPENA, 2021eko irailaren 30ekoa, Kulturako sailburuordearena, kultura eta gizarte arloetako bitartekotza- eta berrikuntza-proiektuetarako dirulaguntzak (Bitartez deialdia) emateko balorazio-batzordeko kideak izendatzen dituena eta osaera argitaratzen duena.


Masterra gradudun, diplomatu edo lizentziatuentzat da, aldatzen ari den testuinguru batean, prestakuntzarekin zerikusia duten zentro eta erakundeen antolaketa, zuzendaritza eta kudeaketan interesa dutenentzat.\nAintzat hartuko da pertsonak…\nPertsonen arteko harremanetarako aurretiazko joera positiboa izatea.\nKomunikatzeko gaitasun ona izatea.\nIkastetxeen Zuzendaritza eta Kudeaketako Unibertsitate Masterrak lan-merkatuan honako funtzio hauek betetzeko gai izango diren profesionalak prestatuko ditu:\nIkastetxeen zuzendaritza, batez ere unibertsitate mailakoak ez diren ikastetxeetakoa.\nPrestakuntzarekin zerikusia duten erakundeak\nErakunde ebaluazioa, zuzendaritza eta irakaskuntza funtziotik\nIndarrean dagoen legediak ezartzen dituen eskakizunez gain, sartzeko irizpide hauek egongo dira:\n1.\tOniritzia jasotzea Masterrean sartzeko. Ebaluazio horrek honako irizpideak izango ditu kontuan:\no\tIkasketa espedientea\no\tAurretiazko graduko titulua masterrarekin zerikusia duen arlo batekoa izatea.\no\tCurriculum vitaea: graduondoko prestakuntza edo aurretiazko etengabeko prestakuntza masterrarekin zerikusia duena izatea; aurretiaz lanbideko esperientzia izatea; beste hizkuntza batzuk jakitea, bereziki ingelesa.\no\tPrograma egiteko motibazioa izatea; prestakuntzak kualifikatzen duen jarduera profesionalarekin bat datozen helburu profesionalak, jarrerak eta balioak izatea; taldean lan egiteko gaitasuna eta heldutasuna izatea.\n2.\tPrograma egiteko denbora eta finantza baliabideak izatea.\nOnarpen Batzordearen eskumena da tituluan onartua izatea. Batzorde hori tituluko zuzendariak eta Masterreko bi irakaslek osatzen dute. Aldeko ebaluazioa emateko, kontuan hartuko da hautagaiak ekarritako dokumentazioa ere: Onarpen eskaera, ikasketa espediente ofiziala, curriculum vitae osoa.


Weston McKennie Haurtzaroko Story Plus Untold Biography Fact\nHasiera AMERIKAKO FUTBOL IPUINAK Estatu Batuetako Futbolariak Weston McKennie Haurtzaroko Story Plus Untold Biography Fact\nWeston McKennie-ren Biografiak Haurtzaroko Istorioa, Bizitza Goiztiarra, Gurasoak, Familia, neska-laguna / emaztea, Autoak, Bizimodua, Ondare garbia eta Bizitza Pertsonala biltzen ditu.\nFutbolari estatubatuarraren bizitza istorio laburra da. Lifebogger bere hasieratik hasi zen, ospetsu bihurtu zen arte.\nWeston McKennie-ren biografiaren izaera erakargarria dastatzeko, hona hemen bere bizitzaren eta ibilbidearen progresioaren laburpen irudikatua.\nWeston Mckennieren biografia. Haurtzarotik famatu egin zen unera arte.\nBai, denek dakite zelai erdian eta defentsarako gaitasunean duen aldakortasuna. Hala ere, gutxi batzuek baino ez dute irakurri bere biografia, nahiko erakargarria dena. Aurrerago gabe, has gaitezen.\nWeston McKennie Haurtzaroko istorioa:\nBiografia hasteko, bere ezizena Kenny da. Weston McKennie 28ko abuztuaren 1998an jaio zen Little Elm hirian, Texas estatuan, AEB.\nEstatu Batuetako futbolaria bere ama, Tina, eta bere aita, John, jaio zen. Bere gurasoak 60 urteren amaieran dituela dirudi.\nEzagutu Weston McKennie-ren gurasoak.\nWeston McKennie familiaren jatorria:\nKontuan izan behar duzun bezala, Kenny afroamerikarra da. Izan ere, erreklamazioak egiazta ditzakezu han goian bere gurasoen argazkiak aztertuz.\nGainera, texanaren jatorrizko azentua yankiaren tonu guztiak dira. Zer gehiago beharko zenuke bere familiaren sustraiak baieztatzeko?\nTexaseko jatorri ona du.\nWeston McKennie hazten urteak:\nKenny gazteak bere haurtzaroko lehen hiru urteak Texasen igaro zituen anaia zaharrago batekin, John, eta ahizpa batekin hazten.\nMcKenniek 6 urte zituenerako, bere familia Alemaniako Kaiserslauternera joan zen bizitzera, bere aita Ramstein inguruko aire basean kokatu ondoren.\nWeston McKennie familiaren aurrekariak:\nBai, erdilariaren aita militar estatubatuarra zela irakurri duzu. Hori dela eta, McKennieren familiak dena asmatu zuen.\nBeste era batera esanda, McKennietarrak okerrago klase ertaineko familia bat ziren eta haurtzaro zoriontsua izan zuen.\nEzin da eztabaidatu haurtzaro zoriontsua izan zuenik.\nWeston McKennie Bio - Futboleko istorioa:\nAlemanian Kenny futbolaz maitemindu zen eta sei urte zituela FC Phönix Otterbach bertako klubeko kide bihurtu zen.\nInteresgarria da, 8 gol sartu zituen taldean bere lehen partidan eta igoera lortu zuen klubeko zortzi urteko haurrarekin batera jokatzeko. Futbol talentu gazteak irudikatu zuen moduan, futbola gozatzeko kirola zen.\nIkusi nolakoa zen bere nortasun agiria garai hartan.\nIzan ere, inoiz ez zuen jakin kirolak bere etorkizunean izan zezakeen eragin izugarria, USMNT herrira etorri zen arte, 2006an Poloniaren aurkako lagunartekoa Kaiserslauternen.\nMcKennie-ren gurasoek ziurtatu zuten Landon Donovan eta Carlos Bocanegra kondairekin argazkiak ateraz aprobetxatu zuela aukera.\nLandon Donovan eta Carlos Bocanegra USMNT kondairak topatzeko pribilegioa izan zuen txikitan.\nWeston McKennie Biografia - Karrerako lehen urteak:\nKennyren familia Texasera itzuli zenean, futbol amerikarrarekin malabareak egiten saiatu zen alferrik.\nAzkenean, futbolean zentratu zen eta 2009an FC Dallas Academy ospetsuan sartu zen klubaren mailan gora egin zuen bitartean, AEBetako gazteen selekzioaren bidez ere igotzen ari zen.\nWeston McKennie txikitan. Hau da gazteena YNT bidez igotzeko momentuan.\nMcKennie-ren jokoa FC Dallas gazteen akademian ondu zen, non zazpi urte eman zituen klubaren irtenbiderik onenetako bat garatzen.\nHori guztia amaitzeko, klubean egindako azken denboraldian egindako ahaleginak Konferentzia Zentraleko Urteko Jokalariaren ohoreak lortu zituen.\nWeston McKennie Bio - Road To Fame Story:\n17 urterekin, Kenny karrerako erabaki garrantzitsuen bidegurutzean zegoen. Dallas Dallasek fitxatu nahi zuen eta Virginiako Unibertsitateko unibertsitateko beka oso baten eskaintza zuen.\nGainera, Bundesligako Schalke taldeak Europara ekartzeko gogoa zuen. Nerabeak eta bere gurasoek kostatu zitzaien onena zer zen jakiteko Schalkeren eskaintza onartu behar zuela adostu aurretik.\n“Erabaki zuzena hartu nuen eta ez naiz batere damutzen. Nahiz eta niretzat ez zen erraza izan FC Dallas askatzea, pentsatu behar duzu, 10 urte barru atzera egingo al dut eta Europara joan ahal izatea nahi al dut?\nGainera, bertan lor dezakezu, MSL-ra itzuli eta maila altuan jolastu dezakezu. Beste aldetik, txikitan MLSra sartu eta Europara etortzen saiatzen bazara, agian ez zaude prest egongo ".\nAtzera begiratuta, aukera zuzena egin zuela uste dugu.\nWeston McKennie Biografia - Rise To Fame Story:\nZorionez, apustua aberasgarria izan zen, Kenny-k bizitza hasiera ikusgarria izan baitzuen Schalke taldeko gazteekin. 20ko maiatzaren 2017an egin zuen lehen taldeko debuta, eta taldearentzako aktibo baliotsu gisa finkatu zen.\nWeston McKennie-ren haurtzaroko istorioan eta biografian pieza hau idazteko garaian aurrera egin dugu, erdilaria Juventus-en maileguan dago.\nKlubera iritsi zenean, historia liburuetan sartu zen lehen jokalari amerikarra Juventusen eta Serie Aren bosgarrena. Old Lady Europako izarrekin osatutako klub onenetako bat da Cristiano Ronaldo Paulo Dybala.\nZalantzarik gabe, McKennie-k kontratua iraunkorra izateko aukerak irudikatuko lituzke. Italian gauzak ateratzen zaizkion edozein modutan, gainerakoak, esan bezala, historia izango dira.\nKenny ondo pasatzen ari da Turinen, eta han ikasten du onenengandik.\nNor da Weston McKennie datazioarekin?\nErdilari bikainaren atzean iragan erromantikoa dago. Egia esan, hori osatu besterik ez dugu egin. Dena den, McKennie edertasun ilehoriarekin harremana izaten zen. Laura Rypa du izena.\nWeston Mckennie bere neska-lagun ohiarekin, Rypa.\nBikote gaindiezina zirudienez, maiteminduta zeuden eta gauza gehienak elkarrekin zeuden. Hala ere, modu desberdinetatik joan ziren eta elkarrekin dituzten oroitzapenen Instagrameko argazkiak ezabatu zituzten.\nErdilariak aurrera egin du, jakina. Hala ere, laster korapilatu nahi ez duela dirudi.\nWeston McKennie Familia Bizitza:\nPertsona harrigarrien multzoa behar da Kennyren kalitatezko gizona hazteko. Gizabanakoak familia dira. Weston McKennie-ren gurasoei buruzko datuak ekarriko dizkizugu. Bere anai-arreben eta senideen inguruko datuak ere eskuragarri jarriko ditugu hemen.\nWeston McKennie-ren aitari buruz:\nJohn da erdilariaren aitaren izena. Aurretik esan bezala, soldadutza izan ohi zen, langile sarjentua zehazki.\nHari esker, McKennie ezaguna da soldaduen artean. Esan gabe doa Kennyren aita beti aita solidarioa izan dela. McKenniek zorionekoa izan behar du aita izateko.\nEz ginen txantxetan ari soldaduen artean ezaguna zela esan genuenean.\nWeston McKennie Amari buruz:\nTina jokalariaren amaren izena da. Senarrak behar duen guztietan familian erabaki garrantzitsuak hartzen laguntzen du.\nIzan ere, Tina izan zen Alaskan Alemania aukeratzen duena bere senarraren geltoki militarretarako aukerak iritsi zirenean.\nGainera, Tinak McKennie gaztea FC Phönix Otterbach-eko entrenatzailea aurkeztu zuen eta bertan hasi zuen bere futbolean bere bidaia.\nWeston Mckennie bere aita, ama, arreba eta anaiarekin.\nWeston McKennie anai-arrebei buruz:\nFutbol izarrak bi anai-arreba besterik ez ditu. Besteak beste, John anaia nagusi bat eta ahizpa ezezagun bat daude. Bere anaia higiezinetan interesa duen suhiltzailea da.\nHorrez gain, emaztea du alabarekin. Ikusi emaztearen eta alabaren izena hurrengo izenburuan.\nWeston McKennie-ren argazki arraroa John anaia nagusiarekin.\nWeston McKennie senideei buruz:\nKennyren familia hurbiletik urrun, Naomi izenarekin ezagutzen den iloba eta koinata Mimi ditu. Bere anaia nagusiaren alaba eta emaztea (hurrenez hurren) dira.\nBaikor gaude oraindik futbol izarreko aiton-amonen inguruko xehetasunen eskaera lortzeko. Gainera, jokalariaren osabak, izebak, anai-arrebak eta senideak nor diren jakin nahi dugu.\nBizitza pertsonala futboletik kanpo:\nKenny lagun izatea gustatuko zaizun pertsona da. Futboleko jeinuak lagunekin uzten dioten ezaugarriak eta pertsonen arteko trebetasunak ditu.\nEgia esan, jovial da, sukaldaritza maite du, eta ez du zailtasunik hizkuntza berriak ikasteko.\nZenbat gustuko ditu pertsonaia harrigarria duen futbol jeniarentzat?\nHorrez gain, festak gogor egiten daki. Ekitatea maite du, injustizia gorroto du eta behin jantzi zuen 'Justice for George' besokoa George Floyd tragikoa omentzeko.\nGainera, Texaskoak ez du arazorik bere bizitza pribatuari eta pertsonalari buruzko xehetasunak partekatzeko. Hala ere, neurriz egiten du neurriaren garrantzia ulertzen duelako.\nWeston McKennie Bizimodua:\nIrudikatu hau, munduko bost liga onenetako batean jokatzen duzu, 2.95 milioi euro irabazten dituzu urtero eta Adidasekin akordio bat duzu. Zerk gainditu dezake zure erosteko ahalmena Elon Musk-en Space X proiektuan Martera bidaia egiteaz aparte?\nOngi etorri McKennie mundura. 22 urte besterik ez ditu, baina 3 milioi euroko ondarea du eta nahi duen ia guztia ordain dezake. Autoak, etxeak, zuk izena. Denak ditu.\nEsku artean dugun arazo bakarra da ez duela aberastasunaz gozatzeko adina denbora. Futbola konpromiso joko bat da eta Kennyk hamarkada bat inguru du zelaian gastatzeko eta jakina gehiago irabazteko.\nKennyk bere autoetako bat erakusten du Adidas onartzen duenean.\nWeston McKennie-ri buruzko datuak:\nZorionak, honaino iritsi zara. Weston McKennie haurtzaroko istorioari eta biografiari buruzko artikulu erakargarri hau osatzeko, hona hemen haren inguruko gertakari gutxi ezagutzen edo kontaezinak.\nSoldata eta segundo bakoitzeko irabaziak:\nUrteko:: € 2,950,000\nHilean: € 245,833\nAstean behin: € 56,644\nEguneko: € 8,092\nOrduz: € 337\nMinutu bakoitzeko: € 6\nSegundo bakoitzeko: € 0.10\nWeston McKennie-renak ikusten hasi zinenetik Bio, hau da Juverekin irabazi duena.\nWeston McKennie Erlijioa:\nTexasko jatorrikoak oraindik ez digu aztarnarik eman naturaz gaindiko izaki baten existentzian sinesten duen edo ez. Hala ere, probabilitatea sinestuna izatearen aldekoa da, zehazki kristaua.\nFIFA 2021 balorazioa:\nAgian ez duzu sekula ulertuko Weston McKennie zenbaterainokoa den 76/85 FIFAren bere puntuazioa ikusi arte. Zorionez, agintariak jabetzen dira eta gorantz berrikustea oso gertu dago.\nBerritze bat erabiltzaile izena da, pazientzia pasahitza.\nAmak lurrean mantentzen du:\nMcKennie Schalkera lehen aldiz bizitzera joan zenean, bere gurasoek, batez ere bere amak, abisu zorrotza eman zioten ez zuela futbol izarren diva antzeko portaerarik onartuko Bundesligako altuerak igotzen dituen bitartean.\nHorrek neurri batean azaltzen du zergatik den McKennie apala.\n«Zehazki badakit nor naizen eta nongoa naizen. Era berean, Nire amak txuletak botatzen zizkidan bat-batean izar baten moduan jokatzen hasiko banintz ». Behin agerian utzi zuen.\nLifebogger-en taulako laburpenak futbolariaren kontsulta biografikoen erantzunak erakusten ditu.\nIzen Osoak: Weston McKennie.\nAdina: 23 urte eta 10 hilabete.\nJaiotze data: 28ko abuztuaren 1998a.\nJaioterria: Texasko Estatu Batuetako Little Elm hiria, AEB.\nGurasoak: John eta Tina.\nAnai-arrebak: John eta ahizpa bat.\nAltuera oinetan: 6 oin, I hazbeteko.\nAltuera cm-tan: 185 cm.\nJokatzeko posizioa: Zelaierdia.\nNeska-laguna / emaztea: N / A.\nHaurrak: N / A.\nBalio garbia: 3 milioi euro.\nEskerrik asko Weston McKennie-ren haurtzaroko istorioari eta biografiari buruzko informazio pieza hau irakurtzeagatik. Urteko bizitza istorio inspiratzailea espero dugu Texan Juventus Epaitegian erabaki zuzenak hartzearen garrantzian sinestera bultzatu zaitu.\nWeston McKennie-ren gurasoek estatuko beste eskaintza mamitsu batzuen gainetik Europara joatea aukeratzen lagundu zioten bezala. Une honetan, jokalariaren gurasoak goraipatzea komeni zaigu hitzez eta ekintzez egindako ibilbideari emandako laguntzagatik.\nLifebogger-en harro sentitzen gara haurtzaroko istorioak eta biografia gertaerak zehaztasunez eta zuzentasunez emateaz. Itxura onik ez duen zerbait ikusten baduzu, egin ondo gurekin harremanetan jartzea edo iruzkin bat egitea.\nDusan Vlahovic Haurtzaroko Story Plus Untold Biography Fact\nDejan Kulusevski Haurtzaroko Story Plus Untold Biography Fact\nDaniele Rugani Haurtzaroko Story Plus Untold Biography Fact\nFederico Chiesa Haurtzaroko Story Plus Untold Biography Fact\n27 daiteke, 2022


Puntu beltzak errepideetan | Consumer\nPuntu beltzak errepideetan\nEspainiako bide-sarearen %13k arrisku-maila handia du, eta horrek istripu-kopuru handiagoa dakar tarte horietan.\nEspainiako errepideek 739 puntu beltz zituzten 2005ean, edo urtero hiru istripu edo gehiago izaten dituzte biktimekin. EuroRAP azken txostenaren arabera, puntu horien arrisku-maila handia (%13), ertaina (%24) edo txikia (%62) da, baina horietako bakoitzaren emaitzak berdin kezkatzen dira. Auto-gidarien elkarteek administrazioari eskatu diote errepide-sarearen kontserbazioan eta mantentze-lanetan inbertsio handiagoa egin dezala. Hala ere, onartu dute giza faktoreak ere eragina duela istripu-tasan, eta, beraz, heriotza-kopurua murriztea ez dela arazo ekonomiko hutsa. Gainera, radarrak pixkanaka ezartzea eta puntu beltzak seinaleztatzea eskatzen dute, erabiltzaileak jakin dezan zein diren zatirik arriskutsuenak eta kontu handiz ibil dadin. Helburua puntu zuri deritzenak gehitzea da, beltzen kontrako aldea, 2002an errepide arrunten %12 baitziren.\nerrepideak istripuak nivel-eu puntu beltzak tarteak


Kybseko 103 kaleratzeak «kudeaketa txarrari» egotzi dizkiote sindikatuek | Ekonomia | Berria\nKybseko 103 kaleratzeak «kudeaketa txarrari» egotzi dizkiote sindikatuek\nZuzendaritzak langileekin adostutakoa urratu duela salatu du CCOOk, eta gogoratu du 2019an 2,6 milioiren irabaziak izan zituela enpresak.\nEnpresak Ororbian (Nafarroa) duen lantegia Berria Tamaina handiagoan ikusi\nCCOO sindikatuak errefusatu egin du Ororbiako (Nafarroa) Kybse enpresan 103 langile kaleratzeko aurkeztutako lan-erregulazio txostena, eta salatu du zuzendaritzak «urratu» egin duela langileei emandako hitza.\nJaponiako enpresak autoentzako motelgailuak ekoizten ditu Nafarroako lantegian, eta 900 behargin inguru ditu han. Arrazoi ekonomikoak eta produktiboak eman ditu kaleratzeak gauzatzeko, bere salmentak %60 murriztu direla argudiatuta, COVID-19ak eragindako krisi ekonomikoaren ondorioz.\nCCOOK onartu du lan jarduna asko murriztu dela, baina azpimarratu du 2019an enpresak 2,6 milioi euroren irabaziak izan zituela, eta zuzendaritzaren «kudeaketa txarrari» egotzi dio oraingo egoera.\nSindikatuak azaldu du langileek etor zitekeena ikusita urratsa egin zutela lan hitzarmen berria negoziatzean, lan eskubide batzuetan murrizketak onartuz; horren truke, gogoratu du enpresak konpromisoa hartu zuela Ororbiako lantegira motelgailuen linea berri bat ekarri eta enplegua bermatzeko. «2019ko irabaziak asmo horretan inberti zezaketen, baina zuzendaritzak ez du bere konpromisoa bete, eta, orain, enplegua suntsitzeaz hitz egiten digute».\nDatorren astelehenean egingo dute zuzendaritzaren eta batzordearen arteko lehen bilera lan-erregulazio txostena negoziatzeko. CCOOk espero du kaleratzeak borondatezko irteerekin eta erretiro aurreratuekin ordezkatzea edo lan hitzarmenean jasota dauden beste neurri batzuekin. «Edozein irtenbide traumatikoren aurka egingo dugu, eta kaleratze bakar bat ere egon ez dadin borrokatuko dugu».\nIpar Euskal Herriko hautetsiak akuilatu dituzte ostalariek\nKasu Kasu Ostalariak Kexu kolektiboan Iparraldeko 100 bat ostalari bildu dira. Zazpi hilabete pasatu dituzte hetsirik.\nNafarroak %8 gutxiago bildu zuen iaz zergen bitartez\n2019an baino 314 milioi euro gutxiago dira, eta, hala ere, pandemiaren hasieran espero baino datu hobeak\nZIMURRAK LABIRINTO DIGITALEAN\nBizimodua errazteko iritsi dena buruhauste galanta ematen ari zaie adinean sartutako askori. Eraldaketa digitalak arrakala handia sortu du adinekoen eta gainontzeko populazioaren artean. Pandemiak azkartu egin du enpresek eta administrazioak martxan duten prozesua, eta bazterrean geratzen ari dira pertsona asko.\n«Gaitasun digitalik ez izateak uzten zaitu atzean, ez adinekoa izateak»\nAdinarekin lotutako arrakala digitala ukaezina dela azaldu du Fernandez-Ardevolek, baina garbi utzita adinekoek ere ikas dezaketela komunikatzeko teknologia berriak erabiltzen.


Xerezaderen Artxiboa: Entzuteko literatura » Tximino atzaparra\nKontuz ibili zer desio duzun…\nGeneroa edo gaiabeldurra, fantasia, misterioa\nAhotsaEdu Lartzanguren, Izarne Cardaba\nTalismanen albo kalteak\nXake joko polit-polita dauka Xerezadek etxean, kristauak eta musulmanak aurrez aurre jartzen dituena. Igeltsuzko figuratxo eskuz pintatuei begira, gogora etorri zaio xake joko batekin hasten den ipuin izugarri bat.\nEta pentsatu du (nahiz eta Xerezade xake jokalari negargarria izan) xakean mugimendu bakoitzaren ondorioak ugariak izan arren, mugatuak direla, eta den-denak aurreikusteko modukoak jokalaria oso abil eta buru argia izanez gero; bizitzan, ordea, ezin konta ahalako ondorio diferenteak izan ditzake gure jokaldi bakoitzak, eta bakoitza zenbatezinezko moduetan gauza daiteke. Edo agian ez, agian horiek ere mugatuak dira, baina bizitza oso batean ez liguke astirik emango gure ekintza bakoitzak sor litzakeen posibilitate guztiak aintzat hartzeko.\nBaina gogoeta borgestar horiek denak sortu dituen ipuinaren leitmotiva ez da xake jokoa, izenburua ematen dion beste objektu bat baino: tximino atzaparra. Halaxe dauka izena gure gaurko istorioak, W. W. Jacobs idazle ingelesa gehien famatu duen literatur lanak.


8. zk., 2020ko urtarrilaren 14a, asteartea\nErabakia, 2019ko azaroaren 26koa, enpresaren ekonomia ikertzeko eta garatzeko Emilio Soldevilla Fundazioaren Patronatuko Batzordearena; horren bidez merezimenduen lehiaketa deitu da enpresaren ekonomiari lotutako ikerketa sustatuko duten laguntzak adjudikatzeko.\nDeialdi honen helburua da, enpresaren ekonomiari lotutako ikerketa-proiektuak prestatzeko laguntzak adjudikatzea.\nLaguntzen adjudikatzaileek baldintza bi bete behar dituzte: batetik, enpresaren ekonomiari lotutako ikerketa-proiektu bat prestatzen egon behar dira, edo duela gutxi prestatu behar izan dute, eta bestetik, egoitza Euskal Autonomia Erkidegoan duen unibertsitate publiko bateko sail edo erakunde bateko kide izan behar dute.\nLaguntzak gehienez ere hogei mila (20.000) eurokoak izango dira, eta Patronatuak ezartzen dituen irizpideen arabera banatuko dira eskaera egiten duten proiektuen artean.\nBanaka aurkezten diren ikerketa-proiektuek gehienez bi mila eta bostehun (2.500) euroko laguntza jaso ahal izango dute, beste finantzaketaren bat ere badute, eta bestelakoek gehienez bost mila (5.000) euroko laguntza jaso dezakete.\nGastuen frogagiriak aurkezten direnean ordainduko da laguntza, hiru hilean behingo likidazioen bidez.\nLaguntza emateak ez du inolako kontratu-harremanik sortuko enpresaren ekonomia ikertzeko eta garatzeko Emilio Soldevilla Fundazioaren eta laguntzaren adjudikatzailearen artean.\nEnpresaren ekonomia ikertzeko eta garatzeko Emilio Soldevilla Fundazioan aurkeztu behar dira laguntza-eskaerak. Izan ere, postaz bidali behar dira eskaerak honako helbide honetara:\nRekalde zumarkalea 27, 3. solairua, 7. atea, 48009 – Bilbao.\nHamar egun baliodun daude eskaerak aurkezteko, ebazpen hau Euskal Herriko Agintaritzaren Aldizkarian argitaratzen den egunaren biharamunetik zenbatzen hasita.\nDeialdiaren oinarriak Fundazioaren webgunean daude argitaratuta (www.feside.org).\nBilbao, 2019ko azaroaren 26a.


Daniako puntistak irailaren 15ean itzuliko dira frontoietara - Lea-Artibai eta Mutrikuko Hitza : Lea-Artibai eta Mutrikuko Hitza\nMendizabal, artxiboko irudi batean. Argazkia: Jai Alai News\nKirolarien osasun segurtasuna bermatuz berriro noiz jokatu ahalko duten jakin barik, Floridako Dania Jai Alaiko puntistak eta enpresa akordio batera ailegatu dira: gaurtik [maiatzak 18] aurrera Danian ari diren 36 puntista inguru berriro nomina kobratzen hasi dira, baina irailaren 15era arte ez dira frontoietara itzuliko. “Hau da, udako oporrak amaitu eta gero hasiko dira jokatzen”.\nMartxoaren 15ean jokatu zen azken partidua Danian. Bi aste beranduago, puntistak langabezia kobratzen hasi ziren. “Hilabete eta erdi langabezian egon eta gero, puntistak berriro nomina kobratzen hasiko dira. Soldata kobratzen hasteaz batera, kinieletan jokatutako parte proportzionala eta bestelako ordainsariak ere kobratzen hasiko dira”. Dena dela, urte bukaeran puntistek eta enpresak hurrengo lau urteetarako lan hitzarmena adostu beharko dutela gogorarazi dute.\nOhiko egoera batean, ekainaren erdialdera jarduna eteten dute Danian, eta, udako oporrak pasa eta gero, irailaren erdialdera hasten dira berriro ere jokatzen. “Aurten, baina, sei hilabetez Floridan ez da zesta-punta partidurik ikusteko aukerarik egongo (martxoa erdialdetik iraila erdialdera)”.\nPuntisten lorpenei dagokienez, martxoaren 15era arte jokatutakoak hartu dituzte kontuan. Eta horren arabera, aurrelarien artean, Erik Mendizabal puntista mutrikuarra izan da onena; atzelarietan Ladutxe izan da onena.\nKiniela gehien irabazi dutenak:\n1- Erik Mendizabal: 100 garaipen\n2- Manu Ladutxe: 95\n3- Xabi Barandika: 70\n4- Ekaitz Mendizabal Goxerri: 64\n5- Endika Madarieta Elgezabal: 59\n1- Erik Mendizabal: 21 garaipen\n2- Iñigo Gorostola Arrieta: 16\n3- Xabi Barandika: 11\nBinakako txapelketak (aurrelariak):\n1- Erik Mendizabal: 15 garaipen\n2- Asier Elesgarai Beitia: 12\nBinakako txapelketak (atzelariak):\n1- Manu Ladutxe: 13 garaipen\n2- Unai Lekerikabeaskoa Leke: 11\n3- Eñaut Salegi: 9


July, 2011 | Txutxumutxuak\nJennifer Anistonek aurten ezkondu nahi du\nThis entry was posted in Bitxikeriak, Pertsonaia ezagunak and tagged ezkontzak, txutxumutxuak on 28 July, 2011 by .\nMarc Anthonyk zerbitzari batekin 'affaire' bat izan zuen\nMarc Anthonyk eta Jennifer Lopezek aurreko ostiralean eman zuten euren banaketa adiskidetsuaren berri elkarrekin aurkeztu zuten jakinarazpen batean, eta pribatutasuna errespetatzeko eskatu zuten. Aurreko astelehenean, Lopez abeslaria William Levy aktore kubatarrarekin zebilela zabaldu zuten komunikabideek. Oraingoan, berriz, Anthonyren txanda da: US Weekly aldizkariaren arabera, artistak hegazkineko zerbitzari batekin amodio-historio bat eduki zuen. Aldizkari ezagunaren esanetan, Puerto Ricoko musikariak zerbitzaria 2009an ezagutu zuen hegaldi pribatu batean.\nDirudienez, Lopez harreman honetaz ohartu zen, eta bere senarrarekin zuen erlazioa moztea erabaki zuen. Hala ere, bikote ohiaren hurbileko iturrien arabera, banaketa ez zen orduan gertatu. Anthonyk abeslariari ez uzteko erregutu zion eta senar-emazteen arteko terapia batera jo zuen bikoteak.\nOrduz geroztik, senar-emazteen artean arazoak pilatzen hasi ziren, eta arazo horiek guztiak gertatu berri den banaketaren eragile izan dira. Argitalpen iparamerikarraren arabera, Anthony jeloskor zegoen bere emaztearen arrakasta zela eta, eta beste gizon batengatik utziko zuelaren beldur zen. Arrazoi honegatik bere emaztearen aldagelak kontrolatzen saiatzen zen.\nThis entry was posted in Pertsonaia ezagunak and tagged amodioa, banaketa, txutxumutxuak on 22 July, 2011 by Lady Rox.\nMarc Anthonyk zerbitzari batekin ‘affaire’ bat izan zuen\nThis entry was posted in Pertsonaia ezagunak and tagged amodioa, banaketa, txutxumutxuak on 22 July, 2011 by .


- Ikusi duzuenez, oso garrantzitsua da ideiak argi izatea problemak burutzeko, eta hori lortzeko oso ondo aztertu behar duzue problemaren testua. Argitasun horren garrantzia baloratzeko bitxikeri bat kontatuko dizuet. Aurretik esan dizuet, oso argi izan behar dituzuela problemaren datuak eta galdera. Batzuetan irakasleak ere ez dira oso argiak galdera egiten. Behin irakasle batek galdera hau planteatu zuen azterketa batean: "Aurkitu X"\n- Amaitu eta gero, arbelean zuzendu eta zuen artean komentatu aurkitu dituzuen zailtasunak: arin erantzun duzue ea pentsatu gabe? Arin irakurri duzue eta beste galdera bat erantzun? Zaila egin zaizue ulertzea?...\n- Aztertu ondo galdera eta erantzuna. Ondo eginda dago galdera? Erantzuna ondo dago? Zu irakaslea izango bazina ondo jarriko zenioke ala ikaslearekin haserratu? Argi gelditzen da argitasuna oso garrantzitsua dela bai problema burutzeko, baina baita ere planteatzeko.\n- Hurrengo irlara joan baino lehen praktika gehiago egingo duzue aztertzen. Eskuratu fitxa eta burutu bertan agertzen diren problemak.


Monumentuak - Lea-Artibai eta Mutrikuko Hitza : Lea-Artibai eta Mutrikuko Hitza\nGizakiak, bizi osoan, prehistoriatik hasita, bere monumentuak eraiki ditu. Hasierakoak oso sinpleak ziren: Menhir, cromlech, tumulu,dolmen… izenez ezagutzen ditugunak, eta beren hildakoei eta «jainkoei» otoitz egiteko eraikiak. Euskal Herrikoak ez dira ikusgarrienak, baina mendi tontor askotan agerian dagoz. Bere bizitokiko kobazuloko hormak ere, monumentu piktoriko bihurtu zituen. Hauetako adibide asko ditugu Euskal Herrian eta inguruan.\nJakintsu askoren ustez, lehenbiziko gizakiaren bizilekua hemen zegoen testigu dira. Kobazulotik irten eta bere bizitza kanporatu zuenean, egoitza propioak, nolabaiteko etxebizitzak egiten hasi zen. Eraikin xumeak izango ziren, zalantzarik gabe, sendotasun gabekoak. Sendotasun handikoak, guregana heldu direnak, baina ez bertan bizitzeko. Egiptoko piramideak dira ezagunenak, faraoien hilobi gisa eraikiak, oinarria laukia eta lau aurpegiak triangeluak dituena. Mexikokoak ere antzekoak dira.\nAzken urte hauetan, erdi ezkutuan edo guztiz ezkutuan dauden beste piramide batzuk ere agertu dira Bosnian eta Indonesian. Bosniakoak, konkretuki, Egiptokoak baino garaiera eta antzinatasuna handiagokoak. Adituek ezin dute argitu bata bestearengandik hain urruti dauden piramideak elkar duten antzekotasuna. Mendez mende, gero eta eraikin ederragoak egiten joan da gizakia. Munduan zehar kontaezinak dira.\nBidaiatzeko helburu nagusienetako bat toki bakoitzeko monumentu horiek bisitatzea izaten da. Gehien bat eraikin erlijiosoak izaten dira. Besteak beste, bisita gehien izaten dituztenak izaten dira katolikoen katedralak eta ordena desberdinen monastegiak, islamisten mezkitak, judutarren sinagogak, budisten pagodak… Erlijioak historia osoan eduki duen pisua oso handia izan da.\nBeste monumentu erakargarriak erregeen eta aberatsen jauregiak eta gazteluak dira. Garai hauetan ez dagoz une gozoenetan, ez erlijioa, ezta monarkia ere. Baina iraganean, botere ekonomikoa eta agintea beraien eskuetan zeudenez, eraikin ederrenak egiteko ahalmena eurak zuten. Orduko arkitekto, eskultore eta margolari onenak beraien esanetara egiten zuten lan. Musika konpositore hoberenak eliza inguruan edo aberatsen eskaerei eta laguntzei esker bizi ziren. Gaur egun ere ez dute bizi samurra arlo desberdinetako artistek, baina garai haietan, zailtasun handiagoak zituzten.\nEraikin ikusgarrienak hirietan aurkitzen dira, baina herrietan ere egoten da zer ikusi eta zer miretsi. Askotan, herria bera da monumentu ikusgarriena. Gaur egun, Europan batez ere, garai bateko herri gehienak berriztatu egin dituzte era zoragarrian, beren antzinatasuna zainduz. Horrela, eraikin bakar baten ordez, herri guztia bihurtu dute erakargarri eta berezi. Askori gehiago gustatzen zaie horrelako herriak ezagutzea, katedralak, gazteluak edo jauregiak ikustea baino.\nDena den, batak ez dio ezer kentzen besteari. Edertasuna eta historia baloratzen dakienak dena ikusi, dena jakin eta edonon gozatu nahi izaten baitu. Antzinatasunak erakarpen berezia du, baina bera bakarrik ez da nahikoa gure miresmena sortzeko; edertasun aldetik ere harrigarriak dira iraganeko artistek utzi dizkiguten obrak, bai eraikuntzan, margogintzan, musikagintzan edo idazketan.\nGaur egun, teknika aldetik, obra zoragarriak eta erabilgarritasun handiagokoak egiten dira, baina edertasunari dagokionez, baliabide gutxiagogaz ezin hobetu daitezkeen lanak egin zituzten garai haietan. Horien guztien gainetik, baina, naturak emandako mendiak, bailarak, ibaiak, itsasoak eta abar dira monumentu ederrenak.


Arrakasta edo putzua | Iritzia | Berria\nArrakasta edo putzua\nBizitza proba dela esamolde erabilia da, seguruenik oinarri handirik gabea gaur egun —esamolde erabili gehienekin gertatzen denez—, baina taberna- edo plazako filosofia tratatu horietan arrakasta duena: bizitza proba da, edo probaz betetako bide bat. Bizitzan aurrera egitea probak egiten aritzea balitz bezala, langa edo atakak gainditzea. Duela gizaldi asko, neolitikoan hutsunearekin gogoeta egiten has gintezen baino lehen akaso hala irudika zitekeen bizitza, proba-lasterketa gisa, kontrario ere imajina zitekeen natura baten baitan. Gainditzen bazenuen, aurrera, eta bestela...\nEz dut uste probaz eraikita daukagunik egun bizitza, gehiago ikusten dut etapa eta bidegurutzeek osatua (hitz-joko erraza geratu zait eskura bidegurutze hitzarekin, baina ez dut espresuki egingo, nahikoa badauzkagu herri santu honetan, metaforikoak eta batez ere benetakoak). Funtsean erabakiak hartzea da, bueltarik gabeak batzuk, aldagarriak beste asko. Erabakiak, baina ez zehazki probak.\nDuela gutxira arte.\nZeren eta natura basatik askatzen joan garen heinean probak desagertzen joan dira, baina zibilizazio basatienera iristen ari garela azterketak jarri ditugu totem. Orain dena da azterketa, eta emaitzen ebaluazioa, eta gainditu duzu edo porrotaren eremu latz eta gogor horretako kide bihurtzen zara. Azterketak eta emaitzak, eta gainera emaitza onak, ezta erdipurdikoak ere, onak edo oso onak.\nTxostenen gailurrean azaltzeko, gu, mendiak hankapean hartzen (eta puntan gurutzea jartzen!) famatua den herri hau. Beti puntaren puntan.\nPISA izeneko txosten horren kontuaz ari naiz, jakina. Nola uste baino nota kaxkarragoak atera ditugun eta larri jarri zaizkigun teknikari eta arduradunak. Zerbait egin beharra dago. Hobekuntza planak egin beharko dira, eta fite. Ikasle hobeak izateko? Ez. Gainera, zer da hobea izatea, PISAn nota onak ateratzea? Hobekuntza planak beraz... ikasle solidarioagoak izateko? Ez. Ikasle sortzaileagoak edukitzeko? Ez. Ikasle maitagarriagoak izateko? Ez. Injustiziaren aurrean ernegatuko diren ikasleak izateko? Ez. Desberdintasuna onartuko duten ikasleak izateko? Ez. Berdintasuna onartuko duten ikasleak izateko? Ez. Are gutxiago berdintasuna bultzatuko dutenak izateko. Disidentzia landuko duten ikasleak izateko? Ez...\nAntzeko ziento bat galdera bururatzen zaizkigu denoi, baita teknikari eta arduradunei ere, eta erantzuna denetan ezezkoa da. Baina berdin du: hobekuntza planak egingo ditugu hurrengo PISA txostenean nota hobea lortzeko.\nXede horrekin bakarrik.\nIzan ere, larriena ez da nota, larriena da aurreko parrafoan esandakoa denok dakigula, ohartun garela, bereziki hezkuntza alorreko profesionalak eta agintariak. Baina alferrik: nota ona ateratzea da kontua.\nLehendik ere ez daukagu erronka makala hezkuntza sistemarekin, curriculumarekin, pertsonak heztea bainoago eduki zehatzak (eta gero eta zehatzagoak) ikasleei helaraztea xede duen sistema batekin, lehia latzean dabilena (baina zentro arteko lehian, ez ereduen artekoan!!), non zurruntasuna printzipio nagusi bihurtu den, ebaluazioa helburu azken... lehen ere badugu zer hobetua, esaten ari nintzen, hezkuntzari guztiaren kulpa ez botatzea besteak beste, baina txostenei erantzutea jarri dugu ardatz.\nEta hezkuntzatik at berdin, azterketa eta ebaluazioa. Nota ona ateratzen duzu, edo porrotaren eremu latz horretara kondenatua zara. Arrakasta edo putzua. Salbu eta hezkuntza alorretik at nota kaxkarra beste digitu batzuekin gaindi dezakezula, neurtzen dela: kontu korronteko digituekin. Gure gizarte honetako pertsona arrakastatsuei begiratzea besterik ez dago, hain zuzen: haietako inor gutxik gaindituko luke PISAko gutxieneko nota.


Plikak Irekitzea- Eskaintza Ekonomikoa esp.…\n2020.eko urtarrilak 16, 16:00 2020.eko urtarrilak 16, 16:30 Plikak Irekitzea- Eskaintza Ekonomikoa esp. 2019031-SPRI taldeko komunikazio-plataformarako eduki espezifikoen zerbitzuak ematea.\n2020-01-16 16:00 - 16:30\nBeste gonbidatu batzuk: Miembros de la mesa de contratación\nEspediente kodea eta kontratatzailearen profilera esteka:2019031\nEspediente izena:SPRI taldeko komunikazio-plataformarako eduki espezifikoen zerbitzuak ematea.\nInformazio gehiago: Plikak Irekitzea- Eskaintza Ekonomikoa esp. 2019031-SPRI taldeko komunikazio-plataformarako eduki espezifikoen zerbitzuak ematea.\nSPRI SALA 43, BILBAO\nPliken irekiera ekonomikoa - K-03/2021 - KULTURA ETA HIZKUNTZA-POLITIKAKO SAILARENTZAKO BIDAIA-AGENTZIEN ZERBITZUA XEDE DUEN KONTRATUA\nFormulen plikak irekitzea 2021006 AZPITEK


Berlingo harresia jo du Atenasek | Ekonomia | Berria\nHauteskundeak Grezian. Erreakzioak\nBerlingo harresia jo du Atenasek\nZorra barkatzeari ezetz esan dio Alemaniak, baina ez maileguen baldintzei buruz hitz egiteari\nSyrizako jarraitzaileak, Angela Merkeli 'gabon' esaten, hauteskunde gauean. ORESTIS PANAGIUTU / EFE\nHasteko, Alexis Tsiprasek ezezko bat jaso du handira jotako apustuan. Greziako lehen ministro kargua jaso aurretik ere erakutsi zioten Europako kontseilukide izango dituenak ez dizkiotela gauzak erraztuko. Greziaren zorraren zati handi baten barkamena errotik baztertu zuten Alemaniak, Finlandiak eta euroaren eremuko beste herrialde batzuek. «Ez dut uste eurogunean sostengu askorik duenik zorraren balioa jaisteko proposamenak», laburtu zuen Jeroen Dijsselbloem Eurotaldeko presidenteak. Hori bai, txikira jokatzeko prest daudela esan zuten, eta maileguen baldintzen inguruan negoziatzeko aukerak egon badaudela onartu zuten.\nGreziak, 315.000 milioi euroren zorretik, %62 inguru ditu euroguneko beste kideekin, ESM Europako erreskate funtsaren bidez edo zuzeneko maileguen bidez. Beste hartzekodun handiak dira Europako Banku Zentrala (%8) eta Nazioarteko Diru Funtsa (%10). Azken bi horiek argi utzi zuten atzo ez direla barkamen operazioetan sartuko. «Lege aldetik ezinezkoa da guk zorra barkatzea», gogorarazi zuen Benoit Couere EBZko kontseiluko kideak. Christine Lagarde NDFko buruak ere ezinezkotzat jo zuen Greziari zorra barkatzea, hari barkatzekotan erakundeko kide diren beste herrialdeak diskriminatuko lituzkeelako.\n2010eko udaberrian Greziari emandako lehen erreskateak (110.000 milioi) epe motz eta interes zigortzaile batzuk izan zituen, beste herrialdeek erreskate bat eskatzeko tentaldirik izan ez zezaten. Akats handia izan zen, asko handitu zuelako Greziaren zorraren zama, eta 2012ko bigarren erreskatearekin batera onartu zuten maileguen epea luzatzea (hamasei urtekoa da batez beste, eta interesik ez du pagatu behar Greziak 2018ra arte), eta interesak txikitzea (%2,4 batez beste, Alemaniak berak baino gutxiago).\nNegoziazioak laster hastekoak dira, eta mahai gainean izango da epe horiek gehiago luzatzea eta interesak gehiago jaistea, maileguen trukeko baldintza batzuk biguntzearekin batera. Baina arazoa da horrekin Greziak aurreztuko duena ez dela kopuru izugarria izango, eta aukera gutxi emango diola Tsiprasi nahi duen politika soziala egiteko.\nBaina gaur egun ezinezkoa dirudi Greziari zorraren zati bat barkatzea, aukera hori tabua delako Europa iparraldean eta, batez ere, Alemanian. Horregatik, Greziako hauteskundeak deitu zirenean, Alemaniako Gobernuak ere handira jokatzera erabaki zuen, eta Der Spiegel-en bidez egindako filtrazio baten bidez zabaldu zuen ez zuela arazorik Grezia eurotik kanpo uzteko. Aste batzuk igaro dira eta orain ate horrek itxiago dirudi, EBko beste kideek ez dutelako arrisku handi hori hartu nahi. Erreskateek eragindako domino efektua dute gogoan, eta ez dute jokatu nahi hurrengoa nor izango da joko arriskutsura.\nBaina presiorako karta hori gabe ere, nekez egingo du atzera Angela Merkelek zorra ez barkatzeko posizioan, Alemaniako iritzi publikoan Die Linke ezkertiarra soilik ausartzen delako hori eskatzera; gainontzekoek irmoki defendatzen dute Greziak austeritate eta erreforma dosi gogor bat merezi duela, eta dirua horren truke utzi dietela gogorarazten dute. Atzo ildo horretan sakondu zuten Steffen Seibert Berlingo gobernuko bozeramaileak «ulertu nahi dugu Greziak onartu dituen baldintzak ez direla desagertu hauteskundeen ondoren» eta Wolfgang Schaeuble Finantza ministroak  «akordioak eta arauak daude».\nAlemanian oso zabalduta dago Grezian dirutza galtzen ari den ideia, nahiz eta jarri dituen 65.000 milioi euroetatik bakar bat ere ez duen galdu orain arte. Alemaniako iritzi publikoak erreskateei dien uzkurtasuna nola edo hala gainditzea lortu du orain arte Merkelek, baina badaki ezinezkoa lukeela orain Bundestagek sostengurik zorra barkatzeko. Gainera, hori iradokitze hutsak bere eskuinean sortu den AfD Alemaniaren Aldeko Alternatiba alderdi euroeszeptikoa gehiago indartuko luke.\nAlemania ez da jarrera hori duen bakarra. Ezin argiago mintzatu zen Alexander Stubb Finlandiako lehen ministroa: «Gure lehentasuna da esandakoa betetzea, hau da, ez dugu inongo zorrik barkatuko». Beste argudio bat eman zuen Guenther Oettinger EBko Digitalizazio komisarioak: «Greziari zorra kenduz gero, seinale okerra emango genieke Portugali edo Irlandari, Zipreri edo Espainiari».\nJarrera malguagoa erakutsi dute beste batzuek, haien artean Italia. «[Greziaren] Bozketaren ostean, aukera berriak izango ditugu Europan hazkundea eta inbertsioak bilatzeko, eta langabeziaren aurka borrokatzeko», esan zuen Sandro Gozi Atzerri ministroak. Haren nagusi Matteo Renzi eta François Hollande Frantziako lehendakaria saiatu dira eurogunearen transatlantikoa austeritate osoaren bidetik pixka bat mugitzen, baina arrakasta apala izan dute. Tsiprasekin Merkeli presio handiagoa egiteko aukera izatea espero dute.


Cookien politika - Bidegi\nCookie-ak funtsezkoak dira Internetaren funtzionamendurako, ezin dute pertsonaren gailuak hondatu eta nabigatzailearen konfigurazioan aktibaturik egonez gero webguneko funtzionamenduan izan daitezkeen errore informatikoak identifikatu eta konpon dezakete.\nWebguneak bere funtzionamendu egokirako erabiltzen ditu eta erabiltzaileek nabigazioan zehar egindako ekintzak ezagutzea baimentzen dute.\nJarraian erabiltzen ditugun cookie motak, hauen helburu nagusia eta iraupena adierazten dira.\nGoogleren cookieek erabiltzailearen ID bat sortzen dute, http://www.bidegi.eus/ web-orria zenbat aldiz bisitatzen duzun gogoratzeko erabiltzen dena.\nWeb-orria bisitatu duzun lehen eta azken aldia ere erregistratzen du.\nHalaber, saio bat, erabiltzaile-jatorri bat eta pasahitzak noiz amaitu diren kalkulatzen du.\nHorrela, analisi-cookieak erabil daitezke hurrengo bisitetan zu ezagutzeko, zure azken bisitaren datari eta orduari buruzko informazioa lortzeko, webgunearen barruan trafiko-parametro batzuk neurtzeko eta egindako bisita kopurua kalkulatzeko, zerbitzuak modu eraginkorragoan bideratu eta egokitu ditzagun.\nBidegi Cookie tekniko bat da, web-orrian, plataforman edo aplikazioan zehar nabigatzeko eta hor dauden aukerak edo zerbitzuak erabiltzeko aukera ematen du, hala nola datuen trafikoa eta komunikazioa kontrolatzea, saioa identifikatzea, bideoak edo soinua hedatzeko edukiak gordetzea edo edukia sare sozialen bidez konpartitzeko.\nBIDEGI ez da izango cookie politika honetan aipatu ahal diren hirugarren erakundeen pribatutasun politiken egiatasunaren edo edukiaren erantzule.


BIBAT Museoak Lorenzo de Prestamero pertsona ospetsua gogoraraziko du | El Correo\nZurekinBIBAT Museoak Lorenzo de Prestamero pertsona ospetsua gogoraraziko du\nBIBAT Museoak Lorenzo de Prestamero pertsona ospetsua gogoraraziko du\nErakusketaren xedea da historiaren ikerlari eta Araban arkeologiaren aitzindari izan zen pertsona historiko honen gaineko zertzelada batzuk erakustea\nI.AGOTE Viernes, 22 diciembre 2017, 00:26\nBIBAT Arkeologia Museoak eta Fournier Karta Museoak Lorenzo del Prestamero [1733-1817] erakusketa antolatu dute. Arabako arkeologiaren aitzindaria izeneko erakusketaren xedea da arabar jakintsuaren bizitzaren gaineko zertzelada batzuk ematea, historiaren ikerlari gisa eta probintzian arkeologiaren aitzindari gisa nabarmenduz hura.\nDiego Lorenzo del Prestamero y Sodupe Urizaharrean jaio zen, 1733an, eta Gasteizen hil, 1817an. Bizitzan zehar, erlijio gizon hau jakintza arlo batzuk eta besteak lantzen ibili zen, hala nola botanika, numismatika eta epigrafia. Real Sociedad Bascongada de Amigos del País-Euskalerriaren Adiskideen Elkarteko elkarteko kide, Araban arkeologiaren aitzindarietakotzat hartu izan da, eta, hori dela eta, Arabako Arkeologia Museoak erakusketa hau eskaini dio, bera hil zela 200 urte betetzen diren honetan.\nErakusketak lau atal ditu: lehenbiziko bi atalen helburua da Prestamero pertsonaia historikoa Argien Mendean kokatzea, Euskalerriaren Adiskideen Elkarteko kide izan baitzen, eta haren lanaren alderdirik nabarmenenak gogoraraztea.\nHirugarren atalaren xedea da Prestamerok Iter XXXIX erromatar galtzadari buruz egindako ikerketa; erromatar galtzada horrek Astorga eta Bordele lotzen zituen. Azken atala, berriz, Villa de Cabriana deritzon erromatar villari buruzkoa da, zeina Araban induskatutako lehenbiziko aztarnategia izan baitzen, Prestamero bera zuela buru.\nErakusketan erakusten diren material guztiak jatorrizkoak dira. Nabarmentzekoak dira, haien artean, Prestamerok berak egindako transkripzio epigrafikoekiko eskuizkribu batzuk, Arabako Agiritegi Historikoak lagatakoak erakusketa honetarako. Horrez gain, Prestamero Funtseko txanpon batzuk hautatu dira: funts hori berak sortu eta kudeatu zuen hasiera batean, eta ondoren, De la Alameda markesaren esku geratu zen, harik eta 1941ean Arabako Foru Aldundiak eskuratu zuen arte.\nErakusketa honetan, halaber, bi hilarri erakusten dira, Ibarguren eta Okarizkoak, zeinei buruz Prestamerok berak eman batzuen berri bere idatzietan, eta baita beste hirugarren hilarri bat ere, museoaren erakusketa iraunkorraren hirugarren solairuan erakusgai dagoena.\nGasteizek 150.000 euro emango dizkio Santa Maria Katedrala Fundazioari Komunikabideen papera aztertzen duen umorezko lana ikusgai da Arriagan


Arrateko Amaren dantzak prest — dantzan.eus\nHemen zaude: Hasiera › Komunitatea › Kezka dantza taldea › Arrateko Amaren dantzak prest\nArrateko Amaren dantzak prest\nIrailaren 8an aurkeztuko dira Arraten azken urteotako azterketa eta prestaketen ondoren Amabirjinaren omenezko dantzak. Azken urteotako erronka garrantzitsuena izango da aurkezpen hau Kezka Dantza Taldearentzat. Hainbat urtetako dokumentazio lana, tradizioaren, koreografien, musiken eta jantzien azterketa lanaren ondoren, Arrateko Amaren dantzak jendaurrean eta bere egun eta tokian aurkezteko moduan daude.\nKezka Dantza taldeko 30 dantzarik, Usartza Udalaren Taldeko txistulariek eta estreinaldi honetarako eibarko dantzariekin batera jardungo duten bi gonbidatu berezik parte hartuko dute estreinaldian.\nArrateko Amaren inguruko ospakizunetan musika eta dantzak pisu handia izan dute historian zehar. XX. Mendean Arrate egunean egin izan diren dantza desberdinak aztertu ditu Kezka dantza taldeak eta inguruko beste antzeko zenbait erromeriatan egiten direnekin konparatuta prestatu da Arraterako errepertorio berria.\nArrateko Amaren dantza errepertorioa 5-6 dantzarekin osatu nahi du Kezka dantza taldeak. Dantza horiek urtero errepikatuko dira Arraten irailaren 8an. Aurten, lehen bi dantzak aurkeztuko dira: ezpata-dantza eta makila txikien dantza. Hurrengo urteetan osatzen joango da errepertorioa eta makila-dantza, brokel-dantza, arku-dantza eta zinta-dantzarekin borobilduko da.\nEkainaren 18an, Eibarko Dantzari egunean egin zuen Kezka Dantza taldeak Arrateko Amaren dantza berrien aurre-estreinua. Harrera ona izan zuten dantzek ikusleen artean eta koreografiak puntuan jartzeko balio izan zien emanaldiak dantzariei.\nIrailak 8, osteguna, Arraten:\n11.00etako Meza nagusian Arrateko Amaren ezpata-dantza.\n12.00etan prozesioan Arrateko Amaren ezpata-dantza.\n12.30etan Arrateko Amaren Dantzak zelaian: ezpata-dantza eta makila txikien dantza.\nInspirazioan, erreferentzietan, aholkuetan eta zalantzak argitzerakoan Juan Antonio Urbeltzengandik jasotako laguntza eta gidaritza ezinbestekoak gertatu dira eta bere eskerrik beroena adierazi nahi dio Kezka Dantza Taldeak.\nEuskal dantza tradizionaletan ohikoa denez, kolore zuria eta apaingarri gorriak izango dira osagai nagusiak. Baina ezaugarri berezi bat ere izango dute: gona motz bat. Gona hori praken gainean janzten da eta oso tradizio handiko jantzia da. Ezaugarri horiek guztiak zituen Juan Antonio Urbeltzek 1988an aurkeztutako Zortziko ikuskizunerako prestatu zuen diseinuak eta horixe aukeratu dugu Arrateko amaren dantzarien uniforme izateko.\nArrateko dantza horietarako musika Jose Miguel Laskurain, Usartza Udalaren Txistulari Taldeko kideak prestatu du. Inguruko dantza tradizioetako doinuak, XVI eta XVII. mendeetako dantza doinuak, Eibarko doinuak eta beste zenbait material erabili ditu Arrateko ezpata-dantza eta makila-dantzaren musika prestatzeko. Usartza Udalaren Txistulari Taldeak joko ditu pieza horiek.\nGipuzkoako ezpata-dantza tradizionaletik abiatuta Markina, Deba, Legazpia, Oñati eta Eibarren inguruko herrietako dantza tradizioetan oinarrituta osatu da Arrateko ezpata-dantza. 24 dantzarik osatuko dute ezpata luzeekin jardungo dutenen taldea eta bi eskuko ezpatak (mandoble izenekoak) erabiliko dituzte, 130 zmko luzera dutenak. Lau dantzarik ezpata txikiekin dantzatuko dute.\nArrateko amaren dantzek izango duten ezaugarrietako bat genero bereizketarik gabeko dantza tradizionalak izango direla da. Dantza tradizionaletan oso markatua izaten da genero bereizketa eta gizon eta emakumeek ondo zehaztutako rolak betetzen dituzte. Arrateko dantzak XXI. mendean sortuak diren aldetik gaur egungo gizarteko moduetan oinarritutakoak izango dira eta neska eta mutilek berdin osatuko dute dantzari taldea, bereizketarik gabe.\nArrateko Amaren dantzetan gonbidatu bereziak izango ditugu urtero. Euskal dantza tradizionalaren munduan goi mailako dantzariak eta ekarpen garrantzitsuak egin dituztenak gonbidatuko dira. Aurten bi dantzari eta dantza-maisu bikain izango ditugu gurekin: Inaki Arregi eta Mikel Sarriegi.\nInaki Arregi Donostiako Argia dantzari taldeko dantza maisua da gaur egun. Goizaldi dantza taldean hainbat urtez dantzatu zuen eta Pasaian jokatzen den Euskadiko aurresku txapelketa irabazi zuen 1983an. Gipuzkoako dantzetan gaur egun dagoen erreferentzia nagusietakoa da eta Gipuzkoako taula gimnastiko-koreografikoa metodoaren egilea da.\nMikel Sarriegi berriz Besaingo Aurtzaka dantza taldeko dantza-maisua da. Euskadiko aurresku txapelketa 7 aldiz irabazi zuen 1984 eta 1991 bitartean. Goiherriko dantza eta tradizioen bilketa lan handia egin du azken urteotan eta Gohierriko dantzen ikuskizuna aurkeztu zuen iaz Aurtzaka dantza taldearekin.\nArrateko ezpata-dantzan bakarlari lanak beteko dituzte Iñaki Arregi eta Mikel Sarriegik.\nHogeitamalau (34) dantzarik osatuko dute Arrateko Amaren dantzarien taldea. Taldearen buruzagia Josu Garate dantzari eibartarra izango da. Lau dantzarik ezpata txikiekin jardungo dute. Azkendariak izenarekin ezagutzen dira hauek, taldearen atzekaldean joaten baitira, aurrealdera pasa eta dantza egiteko ordua iritsi arte. Bi gonbidatuek Iñaki Arregik eta Mikel Sarriegik jardungo dute azkendari bezala. Horiekin batera beste bi eibartarrek jardungo dute: Enrike Izagirrek eta Oier Araolazak. Gainontzeko dantzariek ezpata luzeekin jardungo dute.\nBuruzagia: Josu Garate\nAzkendariak: Iñaki Arregi, Mikel Sarriegi, Enrike Izagirre, Oier Araolaza.\nEzpata-dantzariak: Roberto Altzerreka, Joseba Aranzabal, Maialen Araolaza, Haritz Arrieta, Gaizka Arrizabalaga, Irati Carballo, Maitane Castillo, Zuhaitz Elejalde, Ander Fernandez, Eneritz Ganboa, Izaro Gerrikagoitia, Amaia Goenaga, Aiert Ibarbia, Oier Ibarbia, Irati Kortabitarte, Ainhoa Larrañaga, Maider Lizarralde, Unai Lizarralde, Amaia Mutiloa, Ane Orbegozo, Leire Orbegozo, Amaia Recio, Ane Sarasketa, Zuriñe Torre, Malen Ulazia, Aintzane Uriguen, Harkaitz Urreta, Julene Usobiaga, Ekhi Zugasti, Hiart Zugasti.\nProdukzioa: Arantza Uriguen\nArrate eta txistulariak\nEibar eta Debabarrenatik haratago Arrateko amabirjina Euskal Herriko herri musika jotzaileentzat erreferentzia garrantzitsua da. 1927an, Euskal Herriko Txistulari Elkartearen sorrera batzar nagusia Arraten bertan egin zen, elizaren atarian, Eibarko alkatea, Ignacio Anitua bertan zela eta Arratek Amabirjinaren babesean. 2002an ospatu du txistulari Elkarteak 75. urteurrena eta Arraten bertan ospakizun handia egin zen, 350 txistulari inguru bilduta.\nArrate eta dantzak\nMendialdean ermita eta ondoan zelaia, tradizio luzeko jaiak, erritualak eta erromeriak… Arrateren ezaugarriek dantzarako plaza ezin aproposago egiten dute. Beraz, ez da harritzekoa Arraten dantzariak soka luzeko jardunean aurkitzea. Arrateko jaien inguruko datu zaharrek ere dantzaren eta erromeriaren ondorioz sortutako gora-beheretaz dihardute. Ondoko irudia, XVIII. mendeko grabatu baten irudia da, Arrateko elizaren aldarea agertzen da bertan, eta bere inguruan Arrateko zelaian erromeria antzematen da. Erromeria giroko estanpa horien artean aipatzekoa da hau, soka-dantza bat nabarmen adierazten duena. Dantzariak eskua elkarri emanda eta agintaria izan daitekeena, aginte-makila eskuan duela dantzari begira.\nSoka-dantzekin batera, beste mota batetako dantza emanaldiak ere arruntak izan dira Arraten. Adibidez, 1913an Eibarko udalak Arraten antolatu zuen ezpata-dantzari lehiaketaren berri iritsi zaigu. Modan zeuden garai hartan horrelako txapelketak, eta Gipuzkoa eta Bizkaiko talde onenak hurbildu ziren Arrateko zelaira. Berriz, Antzuola, Donostia, Ermua, Gernika eta Bilboko ezpata-dantzariek parte hartu zuten lehiaketan. Txapelketa hura Eibarren taldea eratzeko pizgarria izan zen, eta urtebete beranduago, Arrateko zelain bertan aurkeztu zen “Dantzari Eibartarrak” izeneko taldea. Tomas Maiztegi berriztarrak prestatu zuen Eibarko talde hura, eta talde horretan ziren hurrengo urteetan Eibarko dantzari eta dantza maisu garrantzitsuenak izan zirenak. Adibidez, Satur Arriola Txirloia eta Gregorio Santa Cruz.\nXX. mendeak aurrera egin ahala, Eibarren sortu izan diren dantza talde guztientzat lehen mailako plaza izan da beti Arrate, eta askotan taldeen estreinaldiak ere bertan egin izan dira. Adibidez, gerra zibilaren etenaren ondoren, lehen dantza taldea Educacion y Descanso eta Seccion Femenina erakunde frankisten itzalean antolatu zituen Gregorio Santa Cruz-ek, eta noski, estreinua Arraten izan zuten talde horiek, 1944ko irailaren 8an, Arrate egunean. Gaurdaino iritsi den taldearen sorrera, Eibarko Klub Deportiboko dantza taldearena 1958an izan zen, eta lehen emanaldia Arraten izan zuen taldeak noski, deportiboko mendizaleen finalista egunean.\nArratera begira sortu izan diren dantzak\nArratek horrenbeste dantza jardun erakarrita, izan dira apropos Arratera begira sortutako dantzak ere.\n• 1963an Gregorio Santa Cruz-ek “Arratera Begira” izeneko dantza sortu zuen. Dantza hori Eibarko taldeek dantzatu izan dute zenbait aldiz eta dantza horren xehetasunak eskaintzen dituen koadernoa Gregorio Santa Cruz dantza maisua liburuan argitaratua izan zen 1998an.\n• 1963an Jon Oñatibia txistulari oiartzuarrak Arrate izeneko dantza asmatu zuen, eta Arraten bertan eskaini zen Galdakaoko Andra Mari dantzari taldearen eskutik.\nArraterako dantza sorta bat sortu edo egokitzerakoan, dantza horiek hezur-mamitzeko zein tradizio koreografiko erabiliko den aztertzea izan da lehen urratsa. Dantza tradizionalak izango dira, baina tradizioaren ikuspegi dinamikoa, bizia izango da, tradizioa bera den halakoa beraz. Tradizioa prozesu dinamikoa da, gizarte belaunaldien arteko lotura egiten duena, eta gure aurrekoen ondare kulturalaren transmisioa bermatzeaz gain, belaunaldi berrien izaera integratzen duena.\nHori horrela izanik, ez dugu antzinako argazki zahar bat berreskuratu eta haren kopia fidelik egin nahi. Ez da gure asmoa erreprodukzio fidel eta estatikoa errepikatzea. XXI. mendeko dantzariak gara eta XXI. mendekoak izango dira Arrateko Amaren dantzak, koreografiak, tradizioak, jantziak eta doinuak. Baina aldi berean, erabat tradizionalak izatea nahi genuke, gure ezaugarri kulturalekin bat egiten duten gizartetan bizirik dirauten adierazpen tradizionalekin bat eginez.\nTradizioz gaurdaino iritsi diren euskal dantza tradizionalak deskribatzerakoan irizpide koreologikoak erabili dituzte zenbait ikertzailek. Sailkapen horietan oinarritu gara Arrateko Amaren dantzen zikloa osatzeko erabiliko ditugun egitura koreografiko nagusiak hautatzeko.\nDantzariak bi, hiru edo lau lerrotan antolatzen dira. Bakoitzak ezpata luze bat du eskuan, eta ezpata heldulekutik eskuarekin hartuta punta aurreko dantzariari ematen dio. Denen aurrean buruzagia jartzen da, eta honek aurreko dantzarien ezpatak hartzen ditu. Ezpata-dantzak dira, eta ezpatak aipatuko ditugu behin eta berriz, baina aurrerago ikusiko dugun moduan askotan ezpata horiek beste tresna batzuengatik ordezaktuak izan dira. Makilak batzuetan (koloretako zintekin apainduta), lantza luze batzuk, e.a.\nEzpata, makila edo lantza izan, behin eta berriz errepikatzen den egitura ikus daiteke. Dantzariak bi lerrotan antolatzen badira V tankerakoa izangoda, eta dantzariak lau lerrotan badaude W tankerakoa.\nAskotan, ezpata-luzeko dantzarien ondoan ezpata txikiak daramatzaten dantzariak ageri ohi dira. Normalean taldearen atzeko aldean joaten dira hauek, eta dantzatu behar dutenean aurrealdera pasatzen dira.\nEzpata-dantza egitura hauetatik abiatuta hainbat forma desberdin har daitezke. Baina badira zenbait mugimendu tradizioan askotan errepikatu direnak, eta hainbat tokitan dantzetan aurki ditzakegunak. Horietako batzuk jaso ditugu Arrateko ezpata-dantzarako:\nEzpata-dantza taldea ikusi dugun egitura horretan antolatuta dagoela, buruzagiak edo maisu zaharrak bere burua biratu eta atzerantz jotzen du. Dantzariek ezpatak ez dituzte askatzen, eta ondorioz, denek buruzagiaren ibilbidea egingo dute, aurreraino lehenik eta atzeruntz ondoren. Ezpatak askatu gabe mugimendu horiek egiteko bi modu nagusi erabili izan dira. Ohikoena ezpatak buru gainetik altxatzea da, eta horrela dantzariak azpitik pasako dira.\nNormalean agintariak eta omenduak azpitik pasarazteko egiten den ganbara edo arkua.\nEzpata-dantzetan oso zabaldua dagoen beste egitura zintzarria, arrosa, parrilla edo degollao izenekoa da. Ezpatak elkar gurutzatuz osatzen da egitura hau, dantzarietako baten lepo inguruan antolatzen da maiz. Zintzarriaren gainera igo ohi da buruzagia beste batzuetan. Euskal Herrian Legazpian eta Markinan ezagutu ditu mota honetako egiturak eta Arrateko ezpata-dantzarako ere erabili dugu.\nEzpata-dantzak Euskal Herrian eta Eibarren\nEzpata-dantza izan da gutxienez azken 3-4 mendetan Euskal Herrian eta baita Europako eskualde askotan gehien dantzatu den egitura koreografikoetako bat. Euskal Herrian ospakizun handi eta protokolo garrantzitsuenetan egiten zen dantza ezpata-dantza zen. Gorpuzti eguneko ospakizunak eta errege-erreginen bisietan erruz agertuko dira ezpata-dantzak.\n1828ko ekainaren 2tik 14ra bitartean Fernando VII.ak Gipuzkoako hainbat herri bisitatu zituen eta ibilbide horretan egin zitzaion ongietorriaren ezpata-dantza eskaini zitzaion erregeari Gipuzkoako 17 herritan. Lizartzan, Tolosan, Billabonan, Andoainen, Urnietan, Hernanin, Donostian, Ordizian, Beasainen, Ormaiztegin, Zumarragan, Urretxun, Legazpian, Antzuolan, Bergaran, Soraluzen eta Eibarren dantzariekin, eta ia gehienetan ezpata-dantzarekin egin zioten harrera Fernando VII.ari. Talde handiak ziren gainera. Adibidez Donostian 50 ezpata-dantzari eta Zumarragan 60. Eibarren 20 ezpata-dantzarik osatu zuten taldea, Veinte danzantes de espadas de los más diestros jaso zuen Urbeltzek.


Ez dut aita izan nahi - - euskalerriairratia.eus\nEz dut aita izan nahi\nKepa Yecora 2017-04-06 14:39\nEz naiz aita ez ez dut kosta ahala kosta izan nahi.\nAdopzioa aukeretako bat da, baina nazioarteko adopzio aukera aztertu nahi izatera, oztopo handiak daude genero bereko pertsona batekin bizi bazara, eta horretan gezurrik esateko gogorik ez. Behin armairutik aterata, hobe atea ongi ixtea. Kanpoan ez dago beti giro onik, baina barruan itotzeko arrisku handia dugu.\nOrain bestelako aukera zabaltzen ari dela ematen du: emakume baten gorputza alokatzea bederatzi hilabetez. Aldeko eta kontrakoak sutsu mintzo dira eta gutxi barru, nonbait, modu legalean egiteko aukera izanen da. Aste honetan bertan Nafarroako Parlamentuan horren gaineko saioa izan da.\nAldekoek emakumearen askatasuna errepikatzen dute, euren gorputzaren erabilpenaren askatasuna... baina inozoak izango ginateke aukera hori ustezko askatasunean soilik eraiki nahi izango bagenu. Askatasunean? Akaso dirua duten emakumeak prest daude haurdunaldi osoa pasatu eta gero haurra beste bati emateko?\nNi ez naiz emakume baten sabela, haren organoak, finean bere burua alokatzearen aldekoa. Emakumeak bidaide sentitu ditut sexu eta genero askapen mugimenduan, eta ez nago prest orain horrela tratatzeko. Errespetu osoa erakutsi nahi diedalako aita izan gabe segituko dut; bueno, eta bada beste arrazoi bat: ez nago prest dirutza hori ordaintzeko seme edo alaba bat erosteko.